
,Kiáltó szó a Pusztában§, 
Nyitott levél Dr. Gál Kelemen tb. igazgató, iskolai felügyelő gondnok afiához. 


Kedves Felügyelő Gondnok Atyámfia és Barátom ! 


1887-ben történt. Jakab Elek, egyházunknak egyik nagy büsz- 
kesége , Kiáltó Szót" írt a Keresztény Magvetőben (1887. évfo- 
lyam 36—43 I.) és követelte a tordai, székelykereszturi középisko- 
lák és kolozsvári főtanodánk története megírását. Ha nem is a kiáltó 
szavára, de az idő parancsára, Magyarország 1000 éves fennállásá- 
nak nagy ünnepére, megjelent a tordai és kereszturi gimnáziumok 
története egy-egy váskos kötetben, Varga Dénes és Sándor János afiai 
tollából. A kolozsvárinak rövid foglalatja Benczédi Gergelytől, de 
az egységes és összefoglaló történet mai napig hiányzik. 

Ez a feladat emberére várt. A kollégium egyik igazgatójára, 
hitem szerint, mostani felügyelő gondnokára, Te reád Dr. Gál Ke- 
lemen afia. Ez elől kitérni Dr. Gál Kelemennek nem lehet, mert 
nem szabad. 

Van-e közötünk bárki is, aki a 44 éve elhangzott parancsot 
sikéresebben teljesíthetné, mint Te, kedves Felügyelő Gondnok afia ? 
Te vagy az, aki átlapoztad kollégiumunk iskolai fasciculusait, irtad, 
"vagy irattad ugyanazokat 30 esztendeig. Nem Te vagy-e az a szeren- 
csés tudós, aki már több esztendő óta kutatja hajdani vezető em- 
bereink ifjúkori és későbbi levelezéseit és azokat a historiai kin- 
cseket, melyek egyházi levéltárunkban rejtőznek. 

Jakab Elek mondja és Dr. Gál Kelemen tudja, hogy a bő 
anyag ,csak építőkézre vár", a gazdag erű történeti forrásokat csak 
felhasználni, formába önteni kell. Kell azért, mert erre egyházunk 
kötelezve van, mert ezt tovább halogatni, megbocsáthatlan bűn 
lenne. Ne kérdezzük, ki a hibás! Ne mondjuk, hogy elődeink 
mulasztásáért mi nem vagyunk felelősök. Legyen elég az a tény, hogy 
kollegiumunk története várja, hívja a munkás kezet, mert az aratni 

, Kiáltó szó a Pusztában." 
való gabona sok s aki learatja, annak fejére aranykalászból tesz- 
nek koszorut. 

, Hadd jöjjön hát a történet — szól Jakab Elek — és tárja 
szemünk elé vígasztalan állapotunkat, mert addig javításra magun- 
kat elhatározni nem tudjuk". 

Hadd jöjjenek és béküljenek ki mostoha sorsukkal a Fosztó 
Uzonik. a Kozmák és kénosi Tőzsér Jánosok, a hálás utód kezé- 
ben. Hadd mozduljanak meg a Keresztény Magvető számtalan lap- 
ján pihenő , Egyháztörténeti adatok". Hadd ébredjenek álmaikból 
a dicső elődök: a püspökök, igazgatók, papok, tanárok és tanítók, 
Hadd lássuk megjelenni az alapítók és jóltevők, meleg szivű áldo- 
zóit a tudomány és ismeret füstölgő oltára mellett. Hadd sugá- 
rozzon fényt a bérces haza és unitárius egyházunk multjára azok- 
nak a lelke, kik annyi vész és vihar között nem ingadoztak, hanem 
híven dolgoztak, hogy Kolozsvárt a legrégibb, a reformáció első 
szülöttje, az unitárius kollégium dicső történetet véshessen lapjaira. 

Kedves tb. Igazgató és iskolai Felügyelő Gondnok Afia, Bará- 
tom, én tudom, kiben bizzak, én tudom Te mire vagy képes és 
azért szólok. Azt is tudom, hogy nem 1—2 esztendő feladata 400 
esztendő múltjának föltárása, pragmatikus megírása és az irodalomba 
beiktatása. Vedd rendelkezésed alá az időt, vértezd föl magadat, 
amivel szorgalmad és a jó Isten megáldott: tudásoddal és kitar- 
tásoddal, és a többit én a jövőre bízom. Én hiszem, hogy egykori 
akkor élvezni fogjuk munkád örömét. 

Úgy legyen! 

Di. Boros György 
püspök. 


Ihletés és kijelentés. 


Nem régiben felolvasást tartottam az U. I. T.-ban, amelyben 
azt igyekeztem kimutatni, hogy az unitárius vallás nem a puszta 
józan ész vallása, hanem a kijelentésen alapszik "). A felolvasás után 
egy országosan elismert író afia bizonyos csalódással kérdezte: 
, Hát az unitárius vallás a kijelentésen alapszik?" Nem ütődtem 
meg az illető neves írónk kérdésén azért, mert a kijelentés körül 
valóban annyi téves eszme, hamis gondolat és fogalom keletke- 
zett, hogy nem csuda, ha ezek miatt rossz hirbe keveredett. Pedig 
a vallás és kijelentés egymástól elválaszthatatlanok ; mert kijelentés 
nélkül nincsen vallás. Mint a folyam a forrásból, ugy indul ki a 
vallás a kijelentésből. Éppen ezért szükségesnek látszik a kérdés 
. tisztázása s a kijelentésnek a hozzátapadt sok hamis fogalomtól 
való megszabadítása. 

A kijelentésen (revalatio, apokalüpszis), általában Istennek 
minden olyan munkásságát szokták érteni, amely által a maga lényét 
és akaratát tudtul adja az embereknek. Sokféle út és mód áll az Is- 
tennek rendelkezésére, amely által magát nyilvánvalóvá teheti. Ez 
a teremtett világ a maga csudálatos szépségével és gazdagságával 
Istenről beszél. A zsoltáríró szerint ,az egek hirdetik az erős Isten 
dicsőségét." Az emberi lélek megmérhetetlen mélységeivel s külö- 
nösen a lelkiismeret vezető és iránytadó hangjával, beszédes bi- 
zonysága a mindenütt jelenlevő Is:ennek. Vagy a történelem gaz- 
dag eseményeivel, sokoldalú változatosságával és sok tanuságával 
lépten-nyomon beszél az isteni gondviselés munkájáról. Ez a ter- 
mészeti kijelentés. 

Azonban szűkebb értelemben mégsem ezt az egyetemesen 
megnyilatkozó isteni munkát és tevékenységet szokták kijelentés- 
nek nevezni, hanem az egyes, Istennel közélebbi viszonyban levő 
s Istentől különösképpen sugallt és ihletett próféták tanításaiban 
keresik és találják meg Istennek az emberekhez való közeledését, 


1) L. Ker. Magv, 1931. évi. 52—61. I. 

Ihletés és kijelentés. 
akaratának kinyilvánítását. Ez a pozitiv kijelentés. Ilyen kijelentése 
Istennek a biblia, amely az ó- és újszövetséget foglalja magában. . 
Az összes keresztény felekezetek elfogadják a bibliát, mint az isteni 
kijelentésnek a tartalmát, olyan alapnak, amelyen vallási igazságai- 
kat fölépitik. Azonban már a bibliára, annak keletkezésére, hasz- . 
nálási módjára, annyiféle felfogása van a keresztényeknek, amennyi 
a különböző felekezetek száma. j 

A kath. egyház nem úgy tekinti a bibliát, mint amely az. 
Isten teljes kijelentését foglalná magában. A bibliai kijelentés csak. 
kezdete és kiindulási pontja az Istenhez vezető útnak. Ennek az. 
útnak további folytatása az egyház élete, amelyet megvilágosit a" 
szájhagyomány (tradició) s amelynek irányát, mint valami mérföld- ; 
kövek, a zsinati határozatok jelzik. Itt nincs egységes és befejezett 
kijelentés, hanem az egyház keretén belül a pápai ellenőrzés mel- 
lett folytonosan tart s így a kijelentés eggyé lesz az egyház tör- 
ténetével. 

A prot. egyházak már a bibliát úgy tekintik, mint amely tel- 
jesen, végképpen és örökre magában foglalja a kijetentést. Itt a val- 
lási igazságoknak ezen kivül más forrása nincsen. Isten megmásit- 
hatatlan és örök érvényű akaratát adta tudtúl az íróknak s így 2 
embernek más feladata nem lehet, mint hogy ezen kategórikusan 
kijelentett isteni akarat előtt meghajoljon. Mivel ilyen komoly és. 
nagy jelentősége van itt a bibliának, azért annak a keletkezése is. 
Istennek teljesen transcendens közreműködésével történt. Itt nyomul. 
előtérbe az ihletés (inspiratio) tana. A prot. ortodoxia, hogy állás- j 
pontját megingathatatlanná tegye, annyira ment, hogy az ihletést 
olyan nagy mérvűnek állitotta, hogy az Isten mintegy kézen fogva 
vezette a bibliai írók tollát, hogy nem is írhattak volna egyebet, . 
mint amit leírtak. Ez a szószerinti ihlctés (verbalis inspiratio) tana. 
E szerint a bibliának minden szava, söt minden betüje csodálatos 
módon Istentől származott. Sőt annyira ment ez az irányzat, hogy 
az ihletést még a héber pontozásra is kiterjesztette. 

Ennek a felfogásnak visszásságai hamar kitüntek. A bibliai. 
kritika könnyen megállapíthatta, hogy a bibliában található ellent-. 
mondások, emberi tévedések, ismétlések, stb. nem származhattak 
közvetlenül az Istentől, Emellett a bibliának a folyton előrehaladó 
tudományos felfogással való összeütközései arra indították a prot. 
teológusokat, hogy újabb s a modern gondolkozással megegye-i 

fhletés és kijelentés. 


. zőbb alapot keressenek a biblia ihletésére és a kijelentésre vonat- 
.kozólag. Igy fejlődött ki a teológusok között egy hosszu irodalom, 
. amely amíg egyfelől az ihletést és kijelentést fenntartani akarta, 
. addig másfelől ezeknek olyan magyarázatot kivánt adni, ami a 


tudománnyal sincsen ellentmondásban, de a vallásos érzést is 


. kielégiti. 


Mindenek előtt a prot. ortodoxiának az ihletés és kijelentés 
tanában feltételezett isteni csudás működés volt az, ami a modern 
tudománynak ellene mondott. Ez a tudomány, t. i. csudát nem 
ismer. Mert mi a csuda? Nem az olyan esemény, aminek okát, 
természeti összefüggését nem értjük, hanem az, ami a természet 


. törvényeivel ellenkeznék. Ilyen pedig nem történhetik. Isten nem 
. egy a világgal, de benne él (immanens) s nem csudák, hanem a 


világ rendje által teszen bizonyságot magáról. Éppen ezért az ó- 
és új-testamentumban elbeszélt csudákat nem lehet Isten kijelenté- 


. sének minősíteni s azok nem lehetnek az Isten szószerinti kijelen- 
. tésének a gyümölcsei. A modern időknek ezek a megállapitásai 


alapjában megrenditették a prot. ortodoxiának az ihletésről, kije- 
lentésről és a bibliáról szóló supranaturalista felfogását. Alapos 
kétségek támadtak az iránt, hogy az Isten az önmagáról való 
bizonységtételért felforgatná a természet és világrendjét. Ebből a 
felfogásból született meg a naturálizmus néven ismert másik szélső- 
séges irányzat, amelynek legerőteljesebb hajtása a rácionálizmus. Ez 
az irányzat már kiküszöbölt a vallásból mindent, ami az értelem 
által meg nem fogható és ki nem magyarázható. Túlbuzgalmában 
annyira ment, hogy eldobta a biblia tekintélyét. Nem fogadta el a 
bibliai kijelentést s a vallási igazságok egyetlen kútforrásává az 
észt tette. Figyelmen kivül hagyta a vallás történelmi jelentőségét 
s tisztán bölcseleti alapokra kivánta helyezni a kereszténységet. 

A supranaturálizmus és a naturálizmus, illetve a rácioná izmus 
két szélsőségés álláspontja abban áll, hogy az egyik a kijelentést s az 
ezen alapuló vallást teljesen emberfölötti, csodás, történelmen kivüli 
jelenségnek tünteti föl, amely kizárólagos isteni munka, a másik pedig 
az isteni erő kizárásával pusztán emberivé teszi s a történelem ter- 
mészetes gyümölcsének tekinti. Az első az embert s az emberi igaz- 
ságokat teljesen figyelmen kivül hagyja. Az embert puszta gépnek, 
értéktelen szerszámnak tekinti. A második pedig az embert isteniti 
s minden teremtő és kezdeményező erőt az emberre ruház, 

Eme két szélsőséges felfogás kibékitésén s egy egységes állás- 
pont megteremtésén fáradoztak az újabb kor keresztény teológusai 
s így keletkeztek az ihletés és kijelentésről azok a különböző néze- 
tek, amelyek, ha nem is oldották meg teljesen a kérdést, de meg- 
becsülhetetlen anyagot hordottak össze annak tisztázásához. 

A bibliai kritika fejlődésével könnyű volt belátni, hogy a szent- 
írásban sok hamis idézés, sok történelmi, időszámítási, földrajzi és 
csillagászati tévedés van. Miként egyeztethető ez össze az orto- 
doxiának az ihletésről és kijelentésről szóló tanításával? Hiszen e 
szerint Isten úgy áll előttünk, mint aki tévedett vagy szándékosan 
hamis adatokat diktált volna a bibliai iróknak? Ezt a mély szaka- 
dékot már Tholuck úgy hidalta át, hogy külömbséget tett a szent- 
írásban található világi tudomány és vallási igazságok között. Az 
ihletés tanát csak az u. n. , üdvigazságokra" nézve ismerte-el s 
így a kijelentés tartalmát is csupán ezekre vonatkoztatta. Míg a 
más természetű közlések emberi dolgok s így azok nincsenek kivéve. 
a tévedés alól. A kereszténység alapja tehát Istennek ez a ,rész- 
leges" ihletése és kijelentése lehet. Azonban ezen részleges ihletés 
és kijelentéssel szemben ismét kézenfekvő az a kérdés, hogy Isten, 
ha egyik téren megmondotta az embernek a maga akaratát, miért 
nem mondotta meg más téren is? Hiszen Isten előtt minden jó- 
szándéku emberi törekvés kedves. Miért van az, hogy egyfelől tel- 
jes világosságot gyujt, másfelül pedig teljes sötétségben hagyja. 
az embert? I 

Ennél mélyebb alapon fogta meg a kérdést Ullmann, aki már. 
azt a kérdést tette vizsgálat tárgyává, hogy miután az ihletés és 
kijelentés nem mindenben isteni mű, milyen része van benne az 
Istennek és milyen az embernek? Vagyis a keresztény vallás meny- 
nyiben supranaturális és mennyiben rácionális ? Felelete erre a kér- 
désre az volt, hogy ,a kereszténység lényegében isteni, alakjában 
emberi ; eredetében isteni, de megvalósulásában emberi". Azonban. 
már arra a kérdésre nem tudott feleletet adni, hogy az isteni kez- 
det hogyan, miképpen és mikor ölt emberi alakot? Hogyan járul 
hozzá az emberi az istenihez, ha már kezdetben is nem voltak 
együtt? Hiszen az isteni csak istenileg, az emberi csak emberileg : 
fejlődhetik tovább, mint a mag csak az ő lényegének megfelelőleg 
fejlődhetik ? 

Az így keletkezett dualizmust Martensen az által vélte el- 

enyésztetni, hogy két kijelentést vett fel, u. m. alsóbb és felsőbb" 
 rendüt. Az alsóbb rendű az ész által történik, a felsőbb rendű a 
Krisztus által, de ugyanaz a logosz jelenti ki magát mindenütt. 
Eppen ezért a kettő között csak fokozati külömbség van, de elent- 
"mondás nincsen. 

Rothe már szoros külömbséget tett a kijelentés és a biblia 
között. Szerinte a kijelentés maga isteni mű, de a biblia csak ok- 
 mánya a kijelentésnek s mint ilyen emberi munka. Az ihletés bi- 
 Zonyos időhöz van kötve s jelenti az írást megelőző lelki emelke- 
dettséget, amelyet nem lehet az írás tartama alatt is megmaradó 
állapotnak minősíteni s így a tévedést nem zárja ki. Igy a kijelen- 
tés természetfölötti isteni mű, de az írás emberi és történelmi 
okmány. 

Mindezen jóindulatú törekvéseken meglátszik az, hogy két véglet 
között vergődnek. Egyik oldalon áll az Isten, másikon az ember. 
Egyfelől a tárgy, másfelől az alany. Egyfelől a biblia, másfelől az 
emberi öntudat. E két véglet között keresik az egyesítő kapcsola- 
tokat s az egyik az isteni, a másik az emberi oldalon tesz enged- 
ményeket, de az annyira kivánatos egységet egyiknek sem sikerült 
megteremtenie. Ezt az egységet a Hegel és Schleiermacher teoló- 
giájában találjuk meg, akik az isteni immanentia álláspontjára he- 
lyezkedve, nem kivülről jövő kijelentést kerestek, hanem Istennek 
az emberi lélekben megnyilatkozó erejében látták azt a belső folya- : 
matot, amelyen Isten bizonyságot tesz önmagáról. Igy az isteni és 
emberi egybeolvadt s csupán mint ugyanazon folyamatnak kettős 
megnyilvánulása jelentkezett. Hegel és Schleiermacher felfogása 
között mégis az a külömbség volt, hogy mig az első szerint az 
ember felfogó képessége, addig az utóbbi szerint az érzelem az, 
ami megragadja a kijelentés igazságát. Igy az írás, a betük és dog- 
matikai formulák helyett az egyén kerül a vallásos élet középpont- 
jába s az ő lelkén keresztül lesz nyilvánvalóvá az Isten akarata. 
Evvel a felfogással eltünnek az ihletésről és kijelentésről alkotott 
csodás nézetek egyfelől, de másfelől megmarad a biblia tekintélye, 
mint a kijelentés történelmi kútforrása. 

Amidőn az isteni és emberi hosszas vergődés után megta- 
lálta nagyjában a békesség föltételeit; amidőn a vallás és az em- 
beri lélek között a kivánt összhang helyreállott; amidőn az ihletés 
és kijelentés megszabadult a csudás képzeletektől, akkor indult 

. meg a legujabb teológiai irányzat, amely a református Barth Károly 
nevéhez fűződik, amelyet most , reformátori", majd , transcenden- 
talis", majd pedig , dialektikai" teológiának neveznek. Ez a teoló- 
gia mind szélesebb hullámokat vet s mint Európa többi országai- 
ban, itt Erdélyben is érezteti hatását. Kiindulási pontja az, hogy 
a liberális teológia, mely az isteni immanencia alapján áll, annyira 
beleveszett a modern kultúra szövedékeibe, hogy a keresztény val- 
lás igazi tartalma egészen kiveszett belőle s nem a teológia hanem 
a humánizmus érdekeit szolgálja. Éppen ezért a keresztény teológiá- 
nak, ha meg akarja menteni az evangéliumot, vissza kell térnie a 
reformáció, helyesebben a Pál — Augustinus — Kálvin álláspontjára, 
amely állásponton az ember jóra képtelen, tehetetlen és bűnös lény. 
Ez az ember nem beszélhet semmit Istenről. Istenről csak önmaga 
beszélhet. Istennek a beszéde az igazi kijelentés. Ez a kijelentés 
az Isten igéjében tárgyilag jelenik meg. A teológia tárgya csupán 
Isten és az ő igéje lehet. De miképpen szól Isten az emberhez? 
Miképpen lehetséges az Isten kijelentése? Ez csak csoda által tör- 
ténhetik. Úgy ha a lehetetlen megtörténik, ha az Isten emberré 
lesz. Így lett emberré az Isten örökkévaló logosza a Krisztusban, 
hogy általa az Isten önmagáról csoda utján bizonyságot tegyen. 
Ennélfogva á kijelentés tartalma a szentírásban található Isten ígé- 
jében van. De azért Istent és az ő akaratát nem kell a szentírás- 
ban keresnünk, hanem az élő ígében, a logoszban. A szentírás szavai 
és mondatai csak annyidan bírnak az emberre jelentőséggel, 
amennyiben a logosz-Krisztusról bizonyságot tesznek. Ennek alap- 
ján a teológiából ki kell törölni minden emberi vonást s azt teljes 
mértékben az Isten beszédére kell alapítanunk vagyis az eddigi 
anthropocentrikus teológiát teocentrikussá kell tennünk. 

Ez a teocentrikus teológia kűzd a vallásban minden olyan 
befolyás ellen, ami az ember részéről származhatnék. Nem ismeri. 
el a felvilágosodás, a szabadság és fejlődés befolyását. Kizárja a. 
történelem, a pszihológia, az élmény és más emberi és lelki jelen- 
ségek befolyását. Ezek utján és ezek által soha senki el nem jut a 
kijelentés igazságaihoz s utól nem éri az evangéliumi  keresztény- 
séget, amely tisztán és kizárólag Istennek önmagáról adott örökké- . 
való szavában ismerhető fel, I 

Nagy kérdés hát az, hogy ezt a teljesen isteni művet mikép-. 
pen fogja fel, miképpen teszi magáévá a tehetetlen ember ? Egyet- 

len út kinálkozik számára: a hit. Azonban ez nem ő tőle szárma- 
zik, hanem a kijelentés , egy része". Pszihológiailag , a hit vakuum, 
melynek tartalmat nem az ember, de az örökkévaló Isten ad." 7), 
. Ez a teocentrikus dialektikai teológia úgy tekinti magát, mint az 
eddigi teológiai tudományok korrektivumát, mint amely megtalálta 
a keresztény vallás objektiv alapját s ezáltal képes a teológiát meg- 
menteni, minden szubjektiv emberi tartalmától és visszaadni ön- 
magának. 

A fenntiekben vázlatosan megismerkedve az ihletés és kije- 
 lentésről alkotott külömböző felfogásokkal, az előtt a kérdés előtt 
állunk, hogy azok közül melyiket tegyük magunkévá? Talán elfo- 
gadjuk a kath. vagy a prot. orthodoxia tanát? Vagy szakít a ezek- 
nek a modern kor világnézetébe be nem találó felfogásával egé- 
szen eldobjuk az ihletés és kijelentés isteni oldalát s teljesen az 
emberi értelemre bízzuk a ker. igazságok megtalálását ? Vagy meg- 
elégedjünk valamely tetszetős dogmatikai formulával? Vagy végül 
a dialektikai teológia teljesen transcendens világába kapcsolódva, 
lemondjunk az embernek Istentől adott hivatásáról ! 

Nekünk nincsen semmi okunk arra, hogy a fejlődés örök tör- 
vényét megtagadjuk ; hogy a történelmet visszacsináljuk s a leg- 
kiválóbb embereknek az isteni ihletés hatása alatt elért eredmé- 
nyeit semmibe vegyük. Semmi okunk nincsen arra, hogy a kijelen- 
tés emberi vonásait figyelmen kivül hagyva, a katholicizmus egye- 
dül üdvözítő álláspontjára helyezkedjünk. Mi hiszünk az Isten 
mindenható hatalmában s alázattal hajlunk meg örök dicsősége 
előtt. De éppen ez az élő Istenben, az emberíség közös, szerető 
Atyjában való hitünk sugja, hogy higyjünk az emberben is. Higy- 
jük, hogy az ember az Isten teremtménye, akit nem csupán bűnre 
és kárhozatra teremtett, hanem egy gazdag lelki világgal is meg- 
áldott. E gazdag lelki világ birtokában nem csupán bámulója Isten 
dicsőségének, hanem segítője és előmozdítója is lehet az Örökké- 
való nagy és szent céljainak. Ez az emberi lélek titokzatos mély- 
ségeket rejt magában. Isten, aki mindenütt jelen van, bizonyára 
jelen van a lélek mélységeiben is és amiképpen életre hívja a mag- 
ban elrejtve levő apró csirákat, úgy láthatatlan hatalmával érinti a 


1) Dr. Tavaszy Sándor : , A kijelentés feltétele alatt" Cluj-Kolozsvár. 1929. 

bennünk szunnyadó csirákat is. Nem kivülről, a messzi távolokból 
szól hozzánk, hanem legtitkosabb bennsőnkben sugall, vezet, irányít 
és életre hívja azt, ami áldott érintése nélkül örökre halva marad- 
hatna. Neki nincsenek választott gyermekei. Mindenkinek ad, min- 
denkihez szól, mindenkinek nyújtja atyai segítő kezét. Igaz nem 
mindenki hallja meg az atyai beszédet, nem mindenki fogja meg 
a feléje nyújtott segítő jobbot. Csak akinek van füle a hallásra, 
az hall. De ahol meghallják szavát, ahol megnyilik a szív jósága 
harmatának a befogadására, ott születnek az ihletés pillanatai, azok 
a pillanatok, amelyekről Jean Reville így nyilatkozik: , Vannak pil- 
lanatok életünkben, amikor az idő és tér korlátait nem érezzük; 
amikor elragadtatásunkban önmagunkon felülemelkedve, önzésünket 
levetkezzük, hogy teljesen beleolvadjunk az egyetemes életbe s 
annak életét éljük, mindazonáltal megtartva a mi külön életünkről 
való öntudatot. Vannak pillanatok, amelyek önmagukban fölérnek 
egy örökélettel, az isteni gyönyörnek pillanatai, amikor nem érez- 
zük gyarlóságunkat, bűnünket, szenvedéseinket; szent pillanatok, 
amikor lelkünk heve által az égig ragadtatva a határtalan szeretettel 
érintkezik s eggyé leszünk a nagy egyetemmel, amely visszasugárzik. 
lelkünkben szintugy, mint ahogy mi abban elmerülünk. Vannak sze- 
rencsés pillanatok, amikor az igazság ellenállhatatlanul hatalmába 
ejt, amikor a jó szeretete annyira átalakít, hogy úgy tetszik mintha. 
az saját természetünknek alkotó része lenne. Vannak pillanatok, 
amikor Isten kijelenti magát nekünk, amikor megismerjük őt, amikor. 
bennünk érezzük élni, amikor a világot betöltő világosság lényünk. 
mélyéig beragyog". Ezek az ihletés nagyszerű pillanatai, amelyekben 
az Isten és az"ember összetalálkoznak. Az ilyen szent találkozások-. 
ból születnek az emberi nagy cselekedetek, a költészet és művészet. 
remekei, a próféták meglátásai, a vallási intuiciók. Ez a találkozás 
a legteljesebb volt Jézusban, akinél nem csupán ideiglenes han-. 
gulat, hanem állandó életnyilvánulás volt. Ennek az életnyilvánulás- 
nak áldott gyümölcse az evangelium, amelynek szerzője azt mond- 
hatta. magáról: ,Én és az Atya egy vagyunk". Í 

Azonban Jézusnak e világban való megjelenése nem csoda" 
által történt, hanem a történelem természetes folyamának a szüle- 
ménye. Isten nem csupán benne és általa jelent meg a világban. . 
Lelkének ereje, beszédének hatalma kezdettől fogva ihlette az em-. 
bert, olyan mértékben, amint azt a kultúra különböző fokán álló 

ember elviselhette. Teljesen igaza van Bunsennek, aki szerint a 
kijelentés nem Jézussal, nem is a zsidó néppel kezdődik, hanem 
eggyé olvad a vallás történetével. Állandó és folytonos, amiként 
az Istennek semmi más munkája sem szünetel. Ezért előttünk nem 
az emberré lett Isten, a Logosz-Krisztus a kijelentés, hanem Isten- 
nek a történelemben az ember által megnyilvánult bizonyságtétele. 
Ennek az isteni bizonyságtevésnek legbecsesebb okmánya a biblia, 
amelyet Istentől ihletett emberek írtak emberek számára. Azonban 


"éppen azért, mert külső formájában emberi mű, csalhatatlannak 


nem modható. Amiképpen emberek írták, úgy emberi úton lehet 


és kell felfogni, megérteni és mindenek fölött megélni. Ide nem 
elég a puszta hit, ámbár ez a legnélkülözhetetlenebb emberi föl- 


tétel. Nem elég a józan ész, ámbár az igaznak és hamisnak a meg- 


. külömböztetésére ez az igaz út. Nem elég az akarat, ámbár e nél- 


kül magunkévá nem tehetjük igazságait. Ide az egész ember kell 
a maga összes lelki tehetségeivel, szellemi erejének minden oda- 


. adásával, vagy más szavakkal meg kell élnie a biblia igazságait. 


. Igy születik a vallási , élmény", amely által élő valósággá lesz az 


íge, életre kelnek a holt betük s megtisztulnak a mult homályos 


. hagyományai. Igy lesz élővé a vallás s így halad tovább az isteni 


. kijelentés, hogy beigazolódjék Jézus mondása : , még sok dolog van, 


amit nektek mondanom kellene, de azt most el nem hordozhatjátok". 

Igaz, hogy a vallásnak és kijelentésnek az emberi élményre 
való helyezésével megszünik annak kizárólagos objektiv alapja s 
helyet talál benne a szubjektiv én, amelyet olyan sokszor és sokan 


. vetettek szemére a protestántizmusnak. De evvel együtt megszünik : 


. az élettelen dogmatizmus, a betük imádása, amely megkövesiti a 
. vallást, szabaddá lesz az ember a lelki bilincsektől, megnyilik a 
. fejlődés útja s a vallás ismét az lesz, amivé Jézus tette: lélek 
. és élet. Ezen az alapon megvilágosodnak előttünk az evangélium 


igazságai s nem csupán mint csillogó eszmények ragyognak előttünk 
Jézusnak testvériséget, békességet és szeretetet hirdető igéi, hanem 


. életre kelnek és megvalósulnak életünkben. Ez az igaz kereszténység 


lényege, s ebből a talajból táplálkozik a mi unitárius vallásunk, 
amely nem állit áttörhetetlen korlátokat a lélek elébe, hanem sza- 
baddá teszi előtte az élő Istenhez vezető útat, akit mindenki meg- 


. talál, aki lélekből keresi s aki mindenkihez szól, aki Őt megtalálta. 


Vári Albert. 

Brassai egyéniségét megrajzolni, tudományos működésének 
széles területeit megvilágítani többen megkisérelték. Boros élete pá- 
lyáját írta meg, Fitz József szintén. Kőváry a hálás tanítvány bámuló 
és tisztelő szeretetével igyekezett képet nyujtani erről a csodálatos 
emberről, erről a nagy tanítóról, aki a tudományok egész sorában 
mester volt s majd mindenikhez értett. Kozma Ferenc esztétikai és 
zeneművészeti szempontból igyekezett közelebb hozni őt hozzánk s 
megértetni velünk. Concha a tisztelő barát lelkével rakosgatta össze 
azokat a vonásokat, amelyekből végre is — őszintén ismerte be — 
nem tudta kialakítani azt a képet, amely Brassai nagy alakjáról 
lelkében élt. E sorok írója fiatalkori tanulmányában a filozófust 
szerette volna és akarta az olvasó elé állítani. 

Végig tekintek ezen az irodalmon s felteszem a kérdést : van-e 
az ő nagy életművéhez méltó élet- és jellemrajz róla a fennebbiek- 
ben? Resignációval kell felelnem a kérdésre : nincs. Amit a fennebbi 
sorokban én próbáltam adni, az is csak töredék, csak részlet, csak 
adatok és vonások gyűjteménye egyénisége, szellemi alkata rajzá- 
hoz. Az ő széles területekre kiterjedő munkásságának csak azok a 
töredékei, amelyek főleg az iskolával és az anyanyelv ügyével függ- 
nek össze. 13 éves romániai életünk és az iskoláért folytatott küz- 
, delmünk magyarázza ennek a szempontnak kiemelését. Hol van az 
ő botanikai, fizikai, mathematikai, földrajzi, klasszika-filológiai, sőt 
politikai tudományok terén végzett működésének méltatása? Olyan 
polihistor kellene e feladatra, amilyen ő volt s amilyennek utolsó- 
ként siratta el őt a tudományos akadémia elnöke. A tudományok 
fejlődése s az emberi elme fogyatékos átfogó képessége miatt — 
úgy látszik — megoldatlan marad ez a feladat. Vagy a munka- 
megosztás elvét alkalmazva, megannyi szakembert kellene megbizni 
e munka elvégzésére. Í 

Minden lelki fejlődés két tényező eredője. Egyik az öröklött 
készségek és diszpoziciók. Másik a környezet, a milieu. Hogy a két 
elem közül a fejlődés folyamán melyik érvényesül jobban, az a 
diszpoziciók és környezet egymáshoz való erőviszonyától függ. 

8 Brassai egyénisége és jelentősége. ee 
Mit örökölt Brassai szülőitől? Goethe azt mondja, hogy ap- 
jától külső alakját, anyjától a költői tehetséget (die Lust zu fabulieren) 
örökölte. Goethe óta divattá lett nagy embereknél az öröklésnek 
azt a rendjét keresni és megállapítani. Brassaira nem talál ez a 
megállapítás. Inkább az ellenkezője. Anyjáról, kiről különben szü- 
kösen és hézagosan folynak adataink, tudjuk, hogy kora mivelt közép- 
osztálybeli női szellemi szinvonalát nemcsak elérte, hanem meg is. 
haladta. Azt is olvassuk Borosnál, hogy sovány, magas termetű 
nő volt, aki a rántás kavargatása közben is ujságot olvasott, de 
azért a rántást nem égette oda. A virágért is rajongott és szorgal- 
mas kertésze volt virágos kertjének. 

Brassai az átlagot jóval felülhaladó magas és aránytalanul 
sovány termetét, a virágok szeretetét tőle örökölte. És valamit talán 
az állandó és kifáradhatatlan olvasási és tanulási vágyából is. 

Apja egyike kora tudományra leginkább szomjazó, legtöbbet 
olvasó, uj könyvekért sokat áldozó papjainak. Valósággal falja 
azokat a könyveket, melyek nyugat felől a tudás, ismeretek, az uj 
felfedezések — csatornáiként a  könyvpiacon megjelennek. Kora 

papjai között Kozma Gergellyel, Szabó Samuval első, aki nem 
elégszik meg az iskolából kapott tudással, hanem szakadatlan ol- 
vasással akar lépést tartani a tudományok haladásával. Nálunk 
első, aki a filantropisták írásait olvassa, nézeteiket lelkesedéssel 
üdvözli és teszi magáévá. De nemcsak maga olvas és tanul szün- 
telenül, hanem ismerőseit is szüntelenül erre buzdítja. Sebes Pál 
torockói rectort kétve kéri, inti, buzdítja, szünet nélkül nógatja, 
hogy könyveket hozasson s olvassanak és tanuljanak, nehogy el- 
maradjanak ,az idő geniusától". Nincs nagyobb bánata és szomo- 
rúsága, mint az, hogy szegény, hogy nem adhat ki eleget köny- 

. vekre s ,más ekéjével kell szántani", mit úgy kell értenünk, hogy 
másoktól kell könyveket kérnie olvasásra, mert maga nem veheti meg. 

; Brassai az olvasás és holtig tanulás szenvedélyét kétségtelenül 

. apjától örökölte. 

I Apja előbb torockói, majd torockószentgyörgyi mester, apósa 
halála után utóbbi helyen pap. Ez állásaiban sohasem volt nyu- 
godt, megelégedett élete. Hivei folyton vádaskodtak ellene. Többször 
végeznek püspöki és esperesi vizsgálatot ellene, melyek semmi hi- 
báját nem találják s mégis hiába intik a gyülekezetet békességes 
életre. A végén távoznia kell s egy hasonlóan nagy könyvbarát, 

Gedő József közbenjárására kap állást Szentmihályfalván. O maga 
nem emel vádat, sőt nem is védekezik, hanem keserű hangon írja 
barátjának, Sebes Pálnak, mesterével: Bocsáss meg nekik, mert 
nem tudják mit cselekszenek. És abban a tudatban, hogy ártatlan, 
mint a ma született gyermek, azzal vigasztalja magát, hogy senki 
sem prótéta a maga hazájában. Az apa ez életsorsa meglepő hason- 
lósággal ismétlődik fia életében, i 
Apja a gazdasággal sohasem törődött; olvasmányai, elméleti. 
érdeklődése annyira lefoglalták, annyira elfordították lelkét e világ 
gyakorlati dolgaitól, hogy a papi házon a fedelet pusztulni hagyta, 
melyen az eső becsepegett s inkább tettek mindannyiszor edényt 
az eső felfogására, hogy sem hiveit a lakás karbantartására vagy 
a kepe megfizetésére szorítsa. k 
Anyagi érdekeinek ez a semmibevevése más formában fia 
életében is állandóan vissza-visszatér. Ime ez az, amit Brassai szü- 
letésével e világra hozott: éles értelem, hibátlanul járó logika, a 
, tudomány, művészet és közgazdaság kérdései iránt való nyugtalan 
és kielégíthetetlen érdeklődés, fáradhatatlan akaraterő, szorgalom és 
kitartás, ami egy nyolcadrésznyi szász örökség. Puritán tiszta er- 
kölcsi felfogás és gyakorlati életfolytatás. 
És mit adott a környezet az ő egyénisége kifejlődéséhez. Brassai. 
a szó szoros értelmében autodidakta volt. Ezt nála úgy kell érteni, hogy 
az autodidakszis nem az iskola elvégzése után s a hivatás betöltése 
folyamán történik, hanem már az iskolai kor elejétől. 11 éves koráig 
atyja tanítja otthon. De hogy. Rousseau utasítása szerint: úgy ne- 
veljünk, hogy ne neveljünk. Jóformán teljesen magára hagyja, még a 
betükmegtanulásánál is. Iskolába akkor adja, mikor maga pap lesz. 
A falusi iskolát elvégezve, 1813 őszén Kolozsvárra kerül. Itt két- 
szer is kénytelen félbeszakítani tanulását, egyszer az éhinség idején, 
mikor útcsináló lesz. Aztán rövid ideig Enyeden tanul. Megint 
visszatér Kolozsvárra, de nemsokára nevelőnek megy. Aztán megint 
vissza a kollégiumba, hol végül 1821-ben osztály-bizonyítványt kap, 
de nem absolutoriumot, mert a történelemből nem tett vizsgát. I 
Már iskolai pályája is eléggé homályos, de az 1825-től 
1832-ig eltelt idő, mikor nevelősködött, , homályban van az élet- Í 
rajz írója előtt", mondja Boros (48. I.) s hozzá teszi: , Nagyobb. 
lendületet semmi sem adott Brassai életének". Ez a kor, ez az 
előttünk homályba vésző kor az igazi előkészület, az igazi auto- 

didakszis kora, a megvilágosodás kora, a damaszkusi út, mikor 
világos lesz egyszerre előtte hivatása. 

Mit kapott Brassai az iskolától? 

Egy kis latin nyelvismereten kivül jóformán semmit — 1eg- 
alább épitő, pozitiv irányban semmit. Annál többet negativ irány- 
ban. Ott látta először, hogy milyen az iskola s jött tudatára annak, 
hogy milyennek nem szabad lenni; ott szerzett impulzusokat arra, 
hogy a korszellemhez közelebb kell hozni. A II. Ratio lényegében 
egy Ferenc szellemében készült reakcionárius mű s bár a prot. 
egyházak sohasem ismerték el kötelező erejét, mégis hatással volt 
iskoláikra. A magyar iskola II. józsef németesitő kormányzása után 
feléledt s rövid ideig tartó nemzeti felbuzdulás után hosszú időre 
megint a tespedés, a szellemi letargia állapotába sülyedt vissza. 
II. József után majdnem félszázadig egyetlen nagyobb jelentőségű 
öntudatos, korszerű lépés sem történik a modern idők szelleme és 
 kivánalmai irányában iskolánk életében. Brassai egy kedvetlen iskolai 
mult után kilép az iskolából és tulajdonképpen akkor kezdődik az 
ő tudós készülése az életre. Amint: iskolai pályája nem volt normá- 
lis és sablonos, tanárságra készülése sem szokásos. Ő nem ment 
a kollégium végzése. után külföldre, mint a többiek, hanem eltűnik 
szemeink elől egy évtizedre s míg neveléssel és ,klavier mester- 
séggel" keresi kenyerét, egyszerre mint kész, kiforrott itéletű, szé- 
les és alapos ismeretekkel rendelkező tudós író jelenik meg ismét. 
1832-ben egy páratlanul értékes esztétikai értekezéssel lepi meg a 
világot. Kolozsvár tudós társadalmi köre egyszerre felfigyel az ala- 
pos képzettségű fiatal tudósra, aki bátor és merész és meg nem 
félemlitett hangon hirdeti a reform, a haladás, a szabadelvűség 
eszméit s ezzel eljegyzi magát a Metternich reakciós kormányzása 
által megfélemlített aulikusokkal szemben a nemzeti irányú kultu- 
rális haladás ügyének. Innen magyarázható az a pártoskodó harc 
és küzdelem, amely megválasztása körül folyt. S innen magyaráz- 
ható az a sajátságosan ferde helyzet, melybe felsődbségével és 
tanártársaival szemben került. Mind világosabbá lesz előttem, hogy 
Brassai sóha egy pillanatig sem volt kedvelt személy a , hivatalos 
egyház" előtt. Az az ellentét, amely ma is sajnosan fennáll a , köz- 
pont" és a , vidék" között, akkor is létezett, csak más formában 
és más név alatt. A levéltár erre vonatkozó iratai artól győznek 
meg, hogy a vidék valósággal fölujongott örömében, amikor hírét 


azz 15 on 


: 238 


a ászzztótli 


Brassai egyénisége és jelentősége. 


vette megválasztásának s még hangosabban akkor, mikor a koróndi 


zsinat hirtelenében s kellő tárgyalás nélkül elfogadott tantervi re-: 


formja a főgondnok vitája következtében lekerül az egyházkörök- 
höz hozzászólás végett. Az ujjongó lelkesedésnek az a hangja nem 
a tanterv-reformnak, hanem a vaskalapos és félénk aulikusokkal 
szemben a liberális és nemzeti irányú megmozdulásnak szólt. 

S ha ferde és félszeg volt a helyzete főhatóságával és tanár- 
társaival szemben, annál melegebb és ragaszkodóbb volt a viszony 
közte és az ifjuság között. De nem adatott meg neki az a boldog- 
ság, hogy a ragaszkodás melegségét őszinte szivvel viszonozza. 
Visszatartotta az a gondolat, hogy tüntetés és tanártársai hideg 
magatartásával szemben kihivás számba vehetik. Nem akarja kihasz- 


nálni előnyeit tanártársai hátrányára. Azért, hogy mikor az ifjuság 


fáklyás zenével tiszteli meg és szónoki magasztaló szavakkal üd- 


vözli, egész válasza ennyi: Jól éljenek! A kortól elmaradt sötét. 


szellemű és aszkétai szigoruságú törvények reviziójára bizottságot 
alakítanak. A kidolgozott törvények nem elégitik ki az ifjuságot. 
A kihirdetésre az auditoriumba lépő gondnokot és igazgatót iszonyú 
zajjal és lábdobogással fogadják, úgy hogy megijedve vonulnak 


pe 

jelenik meg a főhatóság rendeletének végrehajtására. Beszédet intéz 
hozzájuk, és csodák csodája! Megértéssel fogadják s csendesen 
hallgatják végig. Tudott szivükhöz és értelmükhöz szólni, mert 
nemcsak ismerte az ifjui lélek vágyait és kivánságait, hanem el is 
ismerte azokat. Tanártársai s a consistorium nagytekintélyű öregjei 
az Olympus magaslatán és tekintélyt erőltetve magukra álltak az 
ifjuság elébe. Ez a magatartás a középkori mentalitás kifejezése 


volt s minél feszesebb formákban nyilvánult, annál távolabb állott 


az ifjuságtól, melyet ellenállásra s különböző kihágásokra ingerelt. 


Az folyt az iskola falain belül kicsinyben, ami künn a politikai 
közélet mezején. Mert hogy az iskola, miként ma is, akkor is a 


közélet képét mutatta s a társadalmi közszellem kifejezése volt. 
Brassait nem véletlen sodorta közvetítőnek a maradi öregek és 
a forradalmi szellemű ifjúság közé, hanem történelmi elfogultságoktól 
mentes, a tudomány míivelésétől élesített szabad szelleme. Nem 


k 


volt ő forradalmi szellem, aminek ismételten kikiáltották és becs 


árulták s amivel működése elé folytonosan gátat vetettek. Két évi 


tanárkodás után igazgatónak választják. A két évi ciklus letelte. 

után nem kap többséget. Nem érzi bántva magát, söt még buz- 
góbb lélekkel és fáradhatatlanabb munkával lát nevelő hivatásához 
és tantervi reformjához. De mi ma majdnem száz esztendő mulva 
csodálkozva kérdezzük: miért e mellőzés? A kérdésre nem tudunk 
más feleletet, mint azt a valószinű feltevést, hogy féitékenység ját- 
szott közbe az egyház vezetősége részéről. Féltékenyek voltak 
messze kimagasló tanultságára s féltették az intézetet a szerintök 
tulságosan szabadelvű haladás veszélyétől. Máskép nem ér hető 
Daniel főgondnok történelmi szerepe sem. Ő volt az, aki mások 
figyelmeztetése után Brassait javaslatba hozza s az is ő volt, ak 
tantervi javaslata zsinati elfogadása ellen tiliakozott s a dolgot a 
főkormányszékhez feljelentette. 

De más okaink is vánnak, amelyek azt az állítást igazolják, 
hogy ő sohasem volt a vezető emberek előtt igazán kegyben. Sze- 
rény anyagi viszonyaihoz képest sokszor és nagy összegeket áldo- 
zott az iskolának a nevelés és tanítás ügyének elővitelére. Saját 
költségén egyik helyiséget fizikai tantermül rendezte be. A consis- 
torium kifogást emel az ilyen kezdeményezés ellen. És milyen 
okon? Mert nem jelentette be esőre akaratát és nem kérte ki előre 
beleegyezésüket. Az ilyen feljegyzésekre értelmetlerül bámul az 
olvasó s okokat keresvén nem talál más magyarázatot, mint azt, 
amit Goehe úgy fejez ki, hogy a gondviselés gondoskodott arról, 
hogy a fák ne nőjjenek az égig. Itt a gondv.selés szerepét a 
consistorium játszotta. 

Brassai elfogulatlan szabad szelleme közéleti pályája kezde- 
tén abban nyilvánul, hogy semmit sem respektál, ami külső és 
ért.ktelen konvenció és szokás a multból átjő. S ezzei az első fel- 
lépésével új formákat, új színeket visz bele abba az életbe, mely- 
nek kimértségétől és élettelen sablonaitól a gondolkozók már meg- 
csömörlöttek. Nemcsak a tanulónak, hanem a tanárnak is elő volt 
írva a külső megjelenés formája. Beretvált, tekintélyt parancsoló, 
merev arc, hosszú fekete ruha. Ö szakállasan s esetleg otthon vi- 
selt házi ruhájában, mosolygó, barátságos arccal jelenik meg az 
órákon. A 60-as években, mikor a divat a magyar ruhát írta elő, 
ő frakkot ölt, később a 80-as években durva condra-posztóból ké- 
szült kabátot vetett vállára. A tanárok a rokokó kimért feszességé- 
nek szellemében domine kifejezéssel szólították meg a diákot, ő ba- 
rátomnak, öcsémnek, Csak vissza kell gondolnunk diáki életünkre, 

hogy meg tudjuk ítélni, minő meghitt, barátságos közeledést és 
viszonyt jelent ez tanár és tanítvány között. 

Brassai csodásan gazdag lelki életet élt. A lélek három irá- 
nyú működése közül az érzelmi élete látszik szegényebbnek. A sze- 
gény papi család puritán élete, iskolázásának örömökben és élmé- 
nyekben szegényes és nélkülözésekkel teli évei, kenyérkereset érde- 
kében megszakítása, nevelői pályája, később rideg agglegényi élete, 
a meghitt, meleg családi otthon nélkülözése valóban nem az a lég- 
kör, amely az érzelmi élet fáját benne terebélyessé nevelhette. S 
mégis azt állítani, hogy érzelmi élete szegényes volt, nem fedi az 
igazságot. Hosszu életében nem találtam egyetlen egy mozzanatot 
sem, mely az önzésnek leghalványabb nyomára enged következ- 
tetni. Ellenkezőleg, egész élete ragyogó példája annak, hogy soha 
egyéni, önző érdekek nem vezették. Hermann Ottó túláradó öröm- 
mel és hálával állapítja meg, hogy csupa szív embere volt. Szere- 
tetét kiárasztja barátaira, ismerőseire, ezek családjaira, gyermekeire 
s valóban megható, hogy ez a szeretet néha milyen ügyefogyott. 
formában, de minő áldott belső melegséggel és gazdag áradással 
nyilvánul. És figyeljük meg, hogy ennek az igazi, jó és szegény 
embernek minő gazdagon és bőségesen nyilvánul áldozatossága, . 
mikor szegény, de tehetséges ifjak felsegítéséről, mívelődési útjukon! 
anyagi akadályok elhárításáról, kulturális intézményeknek hivatásuk! 
betöltéséhez segítéséről van szó. Valóban az a megfélemlítő, nemi 
vonzó és darabos külső melegen érző, a szegényért áldozó rÉSAü 
véttel telt jó szivet takar. 

Értelmi élete, gondolatvilága bámulatosan gazdag : akarata: 
edzett, acélos és egész életét meghatározóan erős. j 

Iskolája csak arra volt jó, hogy megnyissa szemét a látásra, 
a magyar ugar egész területén eléje táruló hiányokra, hibákra, 4 
nyugattól való elmaradásunk szomorú látványára. Ez a szomo 
élmény őt nem csüggesztette, hanem példátlanul széleskörű Hi 
elmélyedő tanulásra serkentette. De ez a tanulás nem amolyan Vart: 
pour Vart-féle munka volt a maga kedve és szeszélye kielégítésére, 
hiusága legyezgetésére, hanem igazi értelme és valódi lényege sz 
rint: gyakorlati irányú; a magyar nemzet minden irányú mivetüől 
dési ösztöne felébresztésére és kielégítésére irányuló. Kisebb kör 
ben s a tudomány terén olyan szabású törekvés, mint a Szécheny 
a testvérhonban s a Wesselényié Erdélyben. Lehetetlen törekvés 4 

azonosságát fel nem ismerni: csupán nemzetnevelő és emelő mun- 
kájuk területe más itt és más ott. Tanult folytonosan és soha ki 
nem fáradó buzgalommal, de nem azért, hogy sokat tudjon, hanem 
azért, hogy sokat taníthasson, sokat használhasson nemzetének. 
A Vasárnapi Ujság (1834—1848-ig) olyan nevelője volt Erdélynek, 
mint a testvérhazának Széchenyi ébresztő riadói. Ebben mondja 
egy helyt (1843 jan. 1. szám): ,ha én iskolamester volnék, alá- 
zatos mesterségemet a világ minden mesterségeinél előbb becsül- 
ném". Ez nála nem frázis, amit sohasem írt le, hanem élete végső 
céljának és igazi értelmének őszinte megvallása. Bántóan hat tehát 
nemzeti tudományosságunk fejlődését történelmi érzék híján nem 
értékelő az a kegyeletlen és csufondáros megállapítása Babits- 
nak, hogy Brassai a legjobb esetben is csak egy sokat tanuló és 
sokat tudó, különben sok tekintetben félszeg és terméketlen , ma- 
gántudós", amilyenek hála Istennek ma már mind ritkábbak, sőt, 
nincsenek is. Brassai élete értelmét, történelmi szerepét és külde- 
tését nem érti az, aki egyénisége legjellemzőbb vonásául az ő po- 
iyhistorságát, ,az ő mindentudását" emeli ki. Hiszen Brassai az 
aki a nevelés és oktatás kérdéseivel, ,e kedvenc tárgyaival" fog- 
lalkozva, ismételten kikel az iskola enciklopédizmusa, e lényegé- 
ben ,kóstoltató módszer" ellen és az ifjuságot féltve a túlterhe- 
léstől, még a kémiát és természettant sem fogadná be az iskolai 
rendes tanulmányok keretébe. 

Brassaiban kétségtelenül meg volt a tudós önérzete. De ő 
ezt sohasem fitogtatta, sohasem kérkedett tudásával; emlegetni " is 
csak akkor emlegette, mikor támadták és polemiáiban helyesnek 
és célszerünek látta rá hivatkozni. Mikor nyugodtan, polemikus 
él nélkül beszél s élete művein végig tekint, szerényen és alázato- 
san vallja meg: nekem csak egy tudományom van s ez a mód- 
szer elméletben és gyakorlatban. Ezt helyezi rengeteg széleskörű 
ismeretei között a legelső helyre, mert ez az az eszköz, mellyel 
az elméket meg lehet nyitni, fel lehet ébreszteni az ismeretek befo- 
gadására. Ez az a legnemesebb értelemben vett gyakorlati cél, 
melynek mindent alárendel, amelynek irányába van beállitva lelke 
minden energiája közéleti pályája elejétől végéig. Ez az, amit Szé- 
chenyi így foglal nemzetnevelő programmja céljául : a nemzet emel- 
kedése, kulturában való előhaladása a kimívelt emberfők számától 
függ. Ezért bántó és az igazságnak teljes híjával van Szemere Mik- 

lós vádja, aki azt mondja róla, hogy az irodalom kozákja, aki min- 
denütt ott van, ahol csatázni kell. Nem, nem azért van ott, hogy 
csatázzék, hanem azért, hogy irtsa a hibákat és hamis tanitásokat, 
mert Voltaire-rel azt tartja, hogy jobb egy hibát kiigazítani, mint 
egy igazságot felfedezni. 

Brassaival szemben gyakran felhangzik, hogy nem alkotott 
olyan életműveket, melyek nevét halhatatlanná tennék; és kicsinylő. 
sajnálkozással állapítják meg, hogy meghalt ő is s nem mondhatja 
el Horatiussal, hogy non omnis moriar. Pedig rendkivüli tehetsége . 
erre a szerepre praedestinálta. Azok után, miket az előbb szelleme . 
gyakorlati irányáról, élete igazi céljáról felfejtettem, a kérdésnek. 
ilyen felállítása történelemellenes és tájékozatlanságra vall. Az ő: 
célja az ifjuság tanítása és nemzetének a kultura útjára való tere- 
lése és útbaindítása volt. És az ilyen szánakozóktól azt kérdezem : 
melyik nagyobb és értékesebb mű: egy tudományos munka meg- 
írása-e, vagy úttörés a tudományos mivelődés irányában, melyet 
egy nemzet indul útnak. 

De különben, minthogy nem dicsőítő éneket zengek, mire 
nem szorult rá, hanem vonásokat és szineket gyüjtök egyénisége. 
képéhez, állapítsuk meg, hogy szellemiségének volt egy: hiánya. , 
Szellemi , észgépe", hogy a saját szavával éljek, mindent bevett És ; 
megemésztett. Soha semmi sem volt neki igen sok. Olyan volt, mint ! 
Lessing, kiről tanítója azt jegyezte fel: olyan, mint a tűzes csikó, , 
dupla abrak kell neki. És amit bevett, azt nem rendszertelenül, , 
hanem szervesen, saját lelki , életművezete" táplálására és gazda-. 
gítására tökéletesen asszimilálta. De szellemi alkatának alakító, , 
formáló ereje, fantáziája gyenge és erőtlen, lassan és vontatottani 
működik. Nincs teremtő fantáziája, , ez a mindenható szülőanyja a 
remekműveknek". Szellemének befogadó és elemző ereje nincs kellő 
arányban összefoglaló és teremtő lendületével : amaz elnyomja benne. 
ezt. Elméje mélyreható, finoman elemző, ellenmondásokat meglátó, , 
a logika szalagján járó munkát termel, de összefoglaló, új formákat! 
teremtő, alkotó ereje nincs. A teremtés ihletett percei többé-kevésbé 
tudattalanok, mikor az elme logikai működése háttérbe szorul, fel- 
függesztődik. Brassainál elméje logikus mivolta olyan erős, hogy 
egy pillanatig sem enged jogaiból. Ez egyfelől erőssége, másrészt. 
gyengéje. Gyengesége, mert a logika láncától nehezen szabadul S: 
lassan és vontatottan kap a fantázia szárnyára. Sőt, ha már fel- 

kapott, ott sem érzi magát otthonosan és biztonságban. Innen, hogy 
a közszerepléstől lehetőleg vonakodik. Nem egyszer panaszol, hogy 
lassan és nehezen kezd írásba. Innen írásainak egyenetlen szerke- 
zete, adomákkal, kitérésekkel tultömöttsége, melyekben olvasmányait 
nem ritkán szükség nélkül idézi s idézetekkel tele tüzdeli. Ezt 
Gyulai s mások is sokszor. szemére vetették. Úgy hiszem, hogy 
jogosan. Maradandó értékű művet, mely nemcsak a tételek igaz- 
, Ságával, hanem a forma szépségével és a stilus erényeivel is ékes- 
kedik, fantázia nélkül nem alkothatni. Brassai stilusa magyarság 
szempontjából feltétlenül hibátlan, sokszor kifejező erővel teljes, 
néha emelkedett is, de sohasem az a lendületes és költői stilus, 
melyet a hideg logika fékétől szabadulva, a költői teremtő ihlet 
szabad szárnyalása szinte tudattalanul teremt. Brassai tudja ezt. 
. De nem tudja be magának hibául. Hanem vitatja, hogy nincs többféle 
stilus, nincs inversio, nincs költői szabadság, mert minden gondo- 
latnak meg van a maga nyelvi kifejezése s ennek a kifejezésnek 
minden változása, minden árnyalata más-más értélmet ad a kifeje- 
zendő gondolatnak. Ez az esztétikai vitája Gyulaival abból a hibás 
nyelvészeti felfogásából táplálkozik, hogy a nyelvek tényei, szó- 
alkotások, mondatfüzések stb. a logika szabályaival mérhetők s 
ehez igazodnak. Ő logikátlanságot a nyelv tényeiben sem enged 
. meg. Ebben a mai nyelvtudomány nem ad igazat neki. 

Szellemének egyik legjellegzetesebben kidomborodó vonása nem- 
zeti jellege és színezése. Ez állítja őt közéleti pályája kezdetén a nemzeti 
irányú reformok, a haladók táborába, ez készteti arra, hogy a népneve- 
lés érdekében merész bátorsággal sikra szálljon, ezért köszönti ujjongva 
az Uniót, ez állítja a szabadságharc közkatonái közé olyan korban, 
mikor mások már a békés nyugalmat sovárogják. Ez teszi minde- 
nek felett a magyar nyelv ellenőrévé, sajátos magyar vonásainak 
védelmezőjévé. A nemzeti szellem legsajátosabb és legnemesebb 
alkotásának a nyelvet tartja. És valósággal dühre ingerli, mikor 
látja, hogy minő lelketlen és vandál kiméletlenséggel bánnak el a 
,nyelvujítók" azzal a nyelvvel, melynek ,hangjainál szebb. zenét 
füle nem ismer". 1844-től egészen haláláig, több mint félszázadon 
át küzd a magyartalanságok ellen, küzd a szófaragók és fordítók 
rombolásai ellen, kiknek keze szennye mindenütt ott marad őseinek 
nyelvén. Ebben a munkában költőink és tudósaink legjobbjai van- 
nak oldalán s halála után, sőt még életében is, azok is elismerik 

halhatatlan érdemeit, akik ellen olyan elkeseredetten harcolt. A ma- 
gyar mondatról, a szórendről és accentusról szóló értekezései még 
a filologus német nemzet irodalmának is becsületére válnának. Több 
felfedezés számba menő megállapításával megelőzte a német tudo- 
mányt s nálunk első volt, aki az uj grammatikai iskola lélektan 
módszerét alkalmazta mondattani kutatásaiban. Nincs a magyar 
nyelvtudomány történetében senki, aki oly mélyen tekintett volna 
bele a magyar nyelv szellemébe, a magyar mondat lelkébe, mint ő / 
s még tévedései is kiinduló pontul szolgálnak mondattani prob-. 
lémák olyan irányú kutatásához, melynek napjaink adják igazolását. 
A mai nyelvtudományi kutatás kérdései és problémáinak gyökere 
Brassaihoz vezetnek vissza s így ő még halála után is éltetője és 
mozgatója annak a tudományos munkának, melyet nálunk Révai 
után ő mívelt legsikeresebben. j 

Hogy nem ismerte a rokon nyelveket? Hogy nem volta 
nyelvtörténeti tanulmányai ? Igaz! De nyelvérzéke csaknem csalha- . 
tatlanul ép és biztosan vezeti a nyelvi jelenségek meglátásánál. . 
Szellemének éles elemző ereje pedig behatol a nyelv lelke mélyéig 
s oly problémákat vet fel, melyeket kora meg nem lát. 

Brassai szellemének másik erősen kidomborodó jellemvonása 
páratlan akaratereje, mellyel átküzdi magát minden nehézségen. 
Atyja, az ő első tanítómestere, különös módszerrel fejleszti benne 
ezt a készségét. Beledobja a kis gyermeket az ismeretek tengerébe 
ússzál magadra. Csak távolról figyeli s ha akadályok kerülnek út- . 
jába, nem ő hárítja el, hanem megmutatja a módját, hogy segítsen 
magán. Az akarat edzésének nincs ennél jobb módja. És hálásabb 
figyelőbb, megértőbb lélekkel senki sem fogadott tanácsokat, mint. 
a gyermek Brassai. Akaratának ez a mindig rugalmas és sohase 
lankadó ereje képessé tette őt az ő csodás tanító műve megalko-. 
tására. Zongorát akart tanulni, de szegény volt, nem volt pénze rás 
Kirajzolta hát a billentyüket az asztalra s megtanult zongorázni 
Iskolája nem nyujtott módot az ujkori művelt nemzetek nyelvének 
irodalmának megtanulására; megtanulta, elsajátította azokat a maga 
erején. Végső bizonyítványában nincsen jegye a történelemből; ő a 
történelem tanára lesz s első heves polemiája Szilágyi Ferenccel 
a Kliópör épen történelmi tárgyú. Hosszú élete végén a materializmus 
és pozitivizmus ellen folytatott harcai egyik állomásán, mikor filozófia 
rendszere alappilléreit állítja össze, azért állítja az akaratot önmagát 

. szülő, erősítő, edző erőnek, mely nem tür maga mellett motivumot. 
. Az akarat autokrata úr, melynek csak tanácsadója a gondolkodás. 


Lényege szerint jó, vitatja Schopenhauerrel szemben. 

Egy egész világ választja el itt Brassait Schopenhauertől. 
Schopenhauer szerint is az akarat autokrata úr, kinek az értelem 
világít ugyan, de arra nincs ereje, hogy a maga mutatta útra terelje, 
hanem megy a maga útján. Ezt a metafizikai optimizmust a tapasz- 
talat nem igazolja s abban sem lehet igazat adnunk, hogy a testi 


, vágyak általában rosszak, hiszen vannak olyan vágyak, melyeknek 
. hiányában az élet maga válnék lehetetlenné s olyanok, melyek az 


életfenntartás érdekét szolgálják. Brassainak az ethikai főelvét s az 
útat, melyen ahhoz jut, elemezve, lehetetlen észre nem vennünk, 
hogy a maga tiszta, de társtalan, családtalan, agglegényi életfoly- 
tatásából vonja le ethikai alapelveit. A mai modern társadalmi élet- 
közösség részére alig fogadhatnók el alapelvül azt a tételét, hogy 
a vágyak áltaában rosszak, hiszen ez csak az oszlopszentek és 


aszkéták részére szolgálhat életelvül. 


Brassai tudós élete útját sűrün egymás után következő pole- 
miái jelzik. E polemiák végig kisérik közéleti pályája kezdetétől 
élete végéig, sőt halála után is jelentek meg polemikus élű írásai. 
Szellemének ezt a polemikus élét az magyarázza, hogy hibás tény- 


. állításokat és tanításokat nem türt. Az igazság védelmezéséért még 


akkor is síkra szállott, ha ebből csak kellemetlenségei származtak. 
E vitái közben sok éles vágást adott, és sok visszavágást is kapott. 
De meg kell állapítanunk, hogy támadása sohasem a személynek 
szólott, hanem kizárólag mindig az ügynek. Őt ellenben személyi 
támadás számtalanszor érte, sőt mellőzésben is volt nem egyszer 
része, mi csatározási módja, kiméletlen szókimondása mellett val- 
lásának is tulajdonítható. Első birálatára válaszul Szilágyi Ferenc- 
től a ,sehol rendesen iskolát nem végzett klavirmester" csúf nevét 
kapta s az ilyen vádak sűrün ismétlődtek, az irodalmi kozákságig, 
,a kolozsvári nyelvfilozófia" kieszelőjéig, Jósika gúnyos személyes- 
kedéséig. Mindezek nem bántották. De az már kihozta a sodrából, 
hogy Mentovich a materializmus védelmében egyik írásában azt 


. mondotta róla, hogy csak véletlen hozta, hogy Brassai a materiá- 


lizmus ellen kötött kardot, mert ha Pólya Jakab a Büchner, Vogt 
és Moleschott anyagelvűsége ellen támadott volna, akkor Brassai 
Pólyával szemben a materiálizmus érdekében szállt volna síkra, 


szd e 


Brassai egyénisége és jelentősége 


Ez a gyanusitó támadás teljes félreismerését jelenti Brassai szelle- 
miségének. Hiszen a század közepétől a filozófia ügyében folytatott 
összes harcai merő támadás és tiltakozás minden olyan kisérlet 
ellen, amely a szellemi élet, az öntudat ősi primatusát és eredeti 
adottságát tagadja. S Brassai még be sem hunyta szemét, a német 
filozófia már megállapította, hogy a tudományos materiálizmus " 
álláspontja tarthatatlan, hogy az nemhogy a lelki élet, hanem még 
a fizikai folyamatok magyarázására sem alkalmas. 

Brassainak e vitái közben erős és csorbithatatlan fegyvere 
volt: gondolkodásának lépésről lépésre haladó, hibázni nem tudó 
következetessége, logikája. Nem hiába nevezi őt Arany ,a tudo- 
mány, elmésség és logika fegyveres Góliátjának", Valóban, amit 
pusztán elméjének roppant tágas kapacitásával és a képzetek logi- 
kus rendjével meglehetett alkotni, azt megtette. Ő soha egy gon- 
dolatot sem írt le, melynek rációja az előbbiekben adva nem volt. 
Elméjének ez a logikus jellege rányomta bélyegét szellemének min- 
den alkotására. Ez volt szellemi alkotásának egyik legkidomboro- 
dóbb vonása, ez jelessége, de egyben hibája is. A gondolatíűzés- 
nek ez a logikus folyama nála nemcsak tan volt, hanem élet is. 
Amit elméletileg kieszelt és tisztázott, azt a gyakorlatba is átvitte. 
Módszertani elmélkedései közben rájött arra, hogy nem szabad 
anticipálni. Lélektani ismeretei azt sugták neki, hogy egyszerre csak 
egy képzet lehet teljes fénnyel a tudat központjában. S ő ez elmé- 
leti igazságokat nyelvtanában olyan következetességgel viszi keresz- 
tül, amilyennek párja ma sincs az irodalomban. 

De hibája is egyben a gondolkodásnak ez a szárnyalni nem 
tudó és nem is akaró logikája. Oit is kizárólagos teret akar neki 
biztositani, ahol az élet teljessége nem oldódik fel a logikumban- 
Különösen a költészet területén s innen Gyulaival való feledhetet- 
lenül kedves vitája és kötődése. És innen a vallás kérdéseiben 
egyoldaluan rideg racionalizmusa. 

Miben áll Brassai jelentősége? Köszön-e neki valamit a ma- 
gyar tudomány? Mi az, ami túlélte őt s állandó nyomot hagy a 
tudományok történetében ? 

Az esztétika területén egyik értékes megállapítása az, hogy az 
esztétika induktiv tudomány, mely nem metafizikai rendszerek függ- 
vénye, hanem tények szorgalmas megfigyelésén és vizsgálatán 
alapszik. Akkor mondja ki az egész tudományos világgal ellentétben 

. ezt a tételt, mikor az esztétikusok hada évről-évre új meg új meg- 
határozásokat ad a szépről, melyről Brassai kimondja, hogy definiál- 
hatatlan. A" metafizikai esztétika virág korában ilyen állítást meg- 
kockáztatni, melyet a mai esztétika is teljes mértékben igazol, 
mutatja szelleme önállóságát. 

Második értékes eredménye, mellyel Brassai a pszichológiai 
esztétika úttörője lesz Magyarországon, az a tétele, hogy a művészet 
jellemző vonásai nem a tárgyakban, hanem az élvező lelki állapo- 
tában van. ; 

Harmadik figyelemre méltó gondolata, hogy a lelki tehetségek 
foglalkoztatása és gyakorlása s különösen a meggyőzött nehézség 
érzése gyönyörködtet. A műélvező sohasem nyer az ábrázolt való- 
ságról teljes képet, csak vázlatot, kivonatot, melyet lelke kitaláló 
vagy kiegészítő munkásságával ki kell egészítenie s ennek nyomán 
önkéntes csalódás jár. Ez a kiegészítés a teremtő képzelet vagy 
fantázia munkája. Ez a kiegészítő munkásság pedig lehetséges a 
képzettársítás törvényénél fogva. Brassainak kétségbe nem vonható 
érdeme, hogy a képzetek kapcsolódásának esztétikai jelentőségét 
olyan időben vette észre, mikor arra sem a külföldön, sem nálunk 
senki sem gondolt. Örökre sajnálni lehet, hogy Brassai ez elv 
jelentőségét nem fejtette ki teljesen. Harminc egy nehány évvel 
később Fechner egész esztétikai rendszert épített fel ez elvre, mely 
azóta az esztétikában a műélvezés általános magyarázó elvéül 
szolgál. 

És végül nagyértékű eredménye, hogy ez értekezésében meg- 
találjuk az illuzió-elmélet főbb gondolatait. Példái, utalásai határo- 
zottan mutatják, hogy az elméletet úgy érti, mint a csalódás-elmélet 
mai hívei és magyarázói: Lange és Volkelt. Teljes joggal mondja 
Jánosi, hogy határozottan értékes ,ércérre bukkant", melyet azon- 
ban nem aknázott ki; oly útat nyított, , mely új alapokra helyez- 
hette s egészséges fejlődésnek indíthatta volna esztétikánkat", de - 
nem voltak követői, , társtalan egyedüliségben maradt mindvégig", 
, mint a síkságból kimeredő magános vándorszirt". 

Brassai lelke legmélyén érzi döbbenetes igazságát a köz- 
mondásnak : nyelvében él a nemzet. A nyelv a nemzeti műveltség 
kifejező szerve, vizsgálata az emberi szellem legmélyebben fekvő 
alapjáig vezeti Brassait. Kritikai lapjának mottoul azt írja élére : 
tiszteljük őseink nyelvét. És hogy ez nála nemcsak szépen hangzó 

frázis, hanem lelke gyökeréig ható, komoly életelv, azt egész 
nyelvészeti munkássága mutatja. Melyek azok az érdemei, melyek 
a magyar nyelvészet területén nevét halhatatlanná teszik ? 

A magyar nyelvtudomány hálásan állapította meg, hogy ő a 
magyartalanságok első üldözője. A magyar mondattan és a magyar 
hangsúly bonyolult problémái közül olyan korszakos megállapitásai 
vannak, melyeket a nyelvtudomány élete vége felé hálás álmélko- 
dással állapított meg. A fordításnál féltékenyen őrködik a magyar 
nyelv szennytelen tisztaságára és épségére s ép annyira hangsú- 
lyozza az eredetinek tartozó hűséget. Pálffi szerint igazán mara- 
dandó, örökbecsű alkotása a nyelvtudomány terén van. Brassai a 
nyelv lelkébe olyan mély bepillantást vetett, mint nálunk senki más 
és a vérbeli filologusoknak felmagasztalt németek közül is alig 
valaki. Valóságos felfedezés számba vették azt a — ma már min- 
denütt elfogadott tételt, hogy a nyelvbeli egyén nem a szó, hanem 
a mondat s a szó csak a mondatban él. 

Brassai először hangoztatta a nyelvtudományban az analogia 
mindenre kiható fontosságát s így ezen az általa mutatott úton 
indul meg a 70-es évekkel a nyelvtudomány új módszeres hala- 
dása. Kevésbé fontos, de jellemző s Brassai érdemeit világító adat, 
hogy az u. n. összevont mondat elméletét megdönti úgy, mint sok- 
kal később utána német nyelvészek. Értékes tanítása a mondatban 
az ige középponti helyzetéről szóló és a imondatrészeknek a szó- 
rendtól és hangsúlytól függő elhelyezkedése. A nyelvtudományban a 
lélektani alap alkalmazásával , úttörő" volt s termékeny gondola- 
taival, új szempontjaival és új irányával nemzedékek számára mu- 
tatott útat. 

Nyelvészeti nézeteivel szervesen függ össze módszertani mű- 
ködése. Egy kis túlzással azt lehetne mondani, hogy módszer- 
tani nézetei összege azoknak az eljárási módoknak, melyekkel nyel- 
veket rövid idő alatt, jól és helyesen lehet tanulni. , Saját maga 
találta és tökélyesítette" módszere az ő ,egy tudománya", mely őt 
, hazánk első methodologusává" teszi, mint Felméri mondja. Mód- 
szerét is, miként logikáját, lélektani alapra helyezi s habár lélek- 
tana általában ma már meghaladott álláspontot képvisel, módszer- 
tani alapelvei (keveset, jól és lassan) állandó és maradandó érté- 
kek, melyeken az idő nem fog ki, mert az öntudat monarchikus 
berendezettségén alapulnak. 

Nyelvtanai nyelvészeti és módszertani elveinek gyakorlati al- 
kalmazása. Bármely nemzet nyelvtanírói között egyedül áll abban a 
tekintetben, hogy nyelvtanaiban sohasem vét nyelvészeti meggyő- 
ződése ellen, sohasem anticipál: a nyelvtan szerkesztése közben 
soha egy pillanatra sem következetlen elméletével szemben. Ebben 
is páratlanul, társtalanul és — tegyük hozzá — korában megértet- 
lenül áll, mint előbb esztétikai alapvető fejlegetésével. 

A hatvanas évek elejétől élete végéig nem fáradó figyelem- 
mel kiséri a filozófiai gondolkodás területén felmerülő mozzanato- 
kat. E téren való munkássága lényegében nem egyéb, mint állandó 
harc és küzdelem a naturálizmus különböző irányaival az örök em- 
beri szellem és tiszta erkölcsiség védelmezése érdekében. E hosz- 
szantartó harc közben filozófiai világnézetének különösen két lé- 
nyeges alkotó elemét építette ki szervesen és helyezte meggyőző 
világításba: egyik az öntudat, másik az önmagát teremtő, növelő, 
fejlesztő, önmagának feszültséget kölcsönző akarat, amely küzd a 
vele szemben álló testi erőkön, vágyakon, szenvedélyeken és indu- 
latokon s erejével biztosítja a jobb én győzelmét, az erényt a világon. 

Ismételten felteszem a kérdést: mi az, ami kortársainál is, 
nálunk utódoknál is Brassainak megszerezte az ő nevét körülvevő 
tiszteletet, azt a legendaszerű hírnevet? 

Sok tényező járult hozzá ehhez. Már százévet kitöltő hosszú 
életkora is rendkivüli jelenség. Még a király figyelme is feléje for- 
dul, mikor századik életévéhez közeledik, az összes magyar tudo- 
mányos társulatokat és intézményeket nem is említve. Rendkivüli 
az Ő nagy, magas, öreg korában horihorgas alakja, amint különc- 
ködő condraposztó kabátját vállára vetve hosszú lépésekkel végig- 
méri a kolozsvári Monostori utcát és a Főtért. Rendkivüli az ő 
mélységben és kiterjedésben nagy tudománya, melyről a komoly 
közvélemény tisztelettel és kellő értékeléssel, az értesületlen tömeg 
szájtátó bámulással és álmélkodással vesz tudomást. Csupa olyan 
körülmény, amely kedvező talaja és melegágya annak a szinte 
mithikus csodának, mely alakját körülragyogta. Az emberi nagy- 
sághoz az életkor, alak és a szellemi erők kivételessége és rend- 
kivülisége hozzátartoznak. 

De nem magyarázzák meg teljesen. 

Bármint forgatom elmémben a kérdést, mindig arra az ered- 
ményre jutok, hogy ő nemzetének nagy tanító mestere. Ezzé avatja 

őt életének egyetlen nagy szenvedélye, a tanítás. A magyar műve- 
lődés őrhelyén álló katona. Oda állította őt a lelkében felcsendülő 
elhívatás parancsa. Figyelő lélekkel áll a nemzete életében felmerülő 
tudományos, művészeti, irodalmi és közgazdasági jelenségek áram- 
latai között. Oszlatja a sötétséget és tudatlanságot, űzi a homály 
fellegeit, irtja a tévedéseket, terjeszti és fejedelmi bőkezűséggel 
szórja szét nemes önzetlenséggel embertársai lelkébe az ismeretek 
magvait. Fellépése egybeesik azzal a korral, melyben Széchenyi 
tüneményes fellépésével a lelkek a hosszantartó szellemi aléltság 
állapotából Erdélyben is ébredezni kezdenek. Széchenyi komoly 
közgazdasági programmját Erdély irodalmi életében senki meg- 
értőbb lélekkel nem fogadta s megvalósításánoz nagyobb készült- 
séggel nem fogott, mint Brassai. Észreveszi nemzetének szellemi 
aléltságát, tudományban, ismeretekben való elmaradottságát s lel- 
kének egész gazdag kincsestárát, egész életét teszi fel a tanítás 
munkájára, a nemzeti míveltség emelésére és fejlesztésére. 

Arany kedves kötődéssel a tudomány, elmésség és logika 
fegyveres Goliáthjának nevezi, Szemere epés maliciával a magyar 
irodalom kozákjának, aki mindenütt ott van, ahol csatázni lehet, 
Concha előtt, aki nagy megértéssel és meleg szeretettel rajzolta 
meg szellemi képét, úgy tünik fel, mint a százesztendős jövendő- 
mondó, aki mindent tud, nemcsak a multat, hanem a jövendőt is. 
Nekem, visszaidézve emlékembe az ő testi alakját s írásait olvas- 
gatva, a nemzetek nagy tanítói, Sokrates, vagy Apácai Cseri János 
jutnak eszembe, akik egy gazdag élet minden szellemi kincsét a 
legnemesebb önzetlenséggel szórják szét, hogy a műüveltség vilá- 
gosságát terjeszthessék s nemzetüket a kultura útján emelhessék. 
Halála alkalmával a Magyar Tudományos Akadémia elnöke meg- 
hatott lélekkel jelentette be, hogy meghalt az utolsó magyar poli- 
histor. Kétségtelen, hogy e szót legjobb értelmében használta. Ámde 
e szó a tudományok folyton fokozódó differenciálódása folytán ma 
már egy kis diffamáló, hiteltrontó mellékízt kapott. Ma már gúny- 
nyal illetnék azt, aki a polihistorságot merészelné ambicionálni, mint 
olyat, aki lehetetlenre vállalkozik. A munkamegosztás elve ma már 
nemcsak az esztéikában van elismerve, amint ő fejtegette, hanem 
a tudományok beláthatatlan nagy birodalmában is. Brassait poli- 
historrá nem az a félszeg és korlátolt lelki hajlam tette, amilyennel 
megáldottnak rajzolta félre Babits a , magántudós" Brassait, hanem 

amit Concha helyes történelmi látással állapitott meg, kora tudo- 
mányos állapotának teljes elmaradottsága, teljes szervezetlensége. 
Bármilyen fejletlen és elmaradott volt a magyar tudomány, az élet 
ezerszínű szövedéke és sokféle áramlása mégis csak vetett fel prob- 
lémákat, kérdések kerültek az érdeklődés homlokterébe, melyeket 
nem lehetett a különböző szaktestületek elé utalni megoldás végett, 
mert ilyenek nem voltak. De Brassai mindig ott volt, mindig jelent- 
kezett, ahol szükség volt egy okos szóra, egy felvilágosításra, egy 
kérdést bontogató, szálaira fejtő éles elmére. Nem arra hivatott ő, 
hogy nagy életműveket létesitsen, hanem arra, hogy a műveltséget, 
a felvilágosodást terjessze, nemzetét a korszellem zavaros áramlatai 
között a helyes irányban vezesse, a lelkeket és erkölcsöket romboló 
divatos eszméktől óvja. Ő a XIX. század magyarságának nagy 
tanítója: praeceplor Hungariae. 

Brassai hosszú életét — a szabadságharc után következett 
10 esztendőt kivéve — Erdélyben s éppen itt Kolozsvárt töltötte. 
A magyar tudomány erdélyi művelői s a nemzeti szellemű kultura 
erdélyi terjesztői között a legeslegelső helyek egyike őt illeti. 

Az az emlékoszlop, mely a házsongárdi temetőben -porai fölött 
emelkedik és az a mellszobor, mely az unitárius kollégium elő- 
csarnokát diszíti, méltó helyen vannak ugyan; de sokszor nyug- 
talanít az a gondolat, hogy Kolozsvár nem az ő emlékét, hanem 
első sorban magát tisztelné meg azzal, ha szobrát valamelyik köz- 
terén állítaná fel, mint felállította a szegedi tudomány-egyetem : 
emlékezésül és dicsekedésül a multra s példamutatásul a jövőre. 
A nevéről elnevezett utcát át lehetett keresztelni, de nevét és emlékét 
kitörülhetetlenül véste be nemcsak a város, hanem egész Erdély, 
sőt az egész magyarság műveltségtörténelmébe is. 


Dr. Gál Kelemen. 

1922-ben az Unitárius Lelkészkör a liturgia reformjával fog- 
lalkozni kezdett. Bizottságot küldött ki tervezet készítésére. A ter- 
vezet előadója Keresztesi Dénes 1925-ben így ír : , Ismételten hang- 
súlyozzuk, hogy korántsem a mindenáron újítás vágya vagy pláne 
felforgatási tendencia, hanem csak a célszerűség vezetett a terve- 
zetben kontemplált módozatokra. Az a gondolat, hogy céltudatos, 
egységes rendszerrel eredményesebben munkálhatjuk hitéletünk fel- 
lendítését. Jelszavunk az apostol buzdítása: , Mindenek ékesen és 
szép renddel legyenek." 

A tervezethez egyházköreink hozzá szóltak. A beérkezett véle- 
ményeket Keresztesi, mint előadó figyelembe vette, felhasználta S 
az újított tervet a püspök elnöklete alatt egy bízottság átvizsgálta, 
módosította, de olyan megállapodásra nem jutott, amellyel nyu- 
godtan mehettünk volna a véglegesítő tárgyalásra. Eközben más 
egyházakban is voltak reformtörekvések, készült reform is, de a 
tapasztalat azt mutatta, hogy némelyek igen messze mennének, 
mások meg túlzottan tartozkodók. A tárgyalások és elmélkedések 
arra indítottak, hogy liturgiánk fejlődését közelebbi tanulmány alá 
vegyem. 

A Keresztény Magvető hasábjain szándékozom bemutatni az 
elért eredményt. Rendkivül érdekes és sok tekintetben irányt jelző. 
Hiszem, hogy a reformra is, az eszme fejlődésére is jótékony ha- 
tása lesz. A következő címek alatt foglalom össze: 


I. Bevezetés. 
II. Istentisztelet. 
III. Keresztelés. 
IV: Esketés: 
V. Urvacsora, 
VI. Ekklésia követés. 
VII. B.tegek látogatása. 
VIII. Vasárnap megünneplése, templomozás és templomi szo- 
kások, harangozás. 
IX. Éneklés és énekeskönyv. 
A. Tétnetés; 

XI. Pap- és mester-választás stb. 
XII. Öltözködés és más szokások. 
XIII. Fölszentelés, konfirmálás. 
XIV. Bérfizetés. 

XV. Vasárnapi iskolázás. 


Legkomplikáltabb a keresztelés kérdése s historiailag legér- 
dekesebb is. Ez okozott legtöbb bajt egyházunkban. 
, A szertartások revideált alakját is jó lesz először a Keresz- 
tény Magvető útján ismertetni meg, hogy világiak is lássák. 


Bevezetés. 


A világnak nincsen semmi oka azok ellen 
támadni, kik a külömböző tévedésekből eltemetett 
igazságoknak a sötétségből előhozásában fáradnak. 
4 Dávid Ferenc. 


A Krisztiánussá (kereszténnyé) levésnek az volt eredeti és 
egyedüli feltétele, hogy kövessék Jézus Krisztust. Ezt a feltételt Jézus 
azzal vezette be, hogy imnaga is részt vett a megtérés keresztségében. 
Az unitáriusok is gyakorolták a keresztelést, de minden vitán felül 
áll, hogy az unitárius vallás előkészítői a hitre és nem a cseleke- 
detre fordítottak főfigyelmet. Inkább követték Pál apostolt, mint 
Jakabot, inkább ragaszkodtak az imádkozó Jézushoz, mint a mellét 
verő farizeushoz s mindig boldog megelégedésben ringatták lel- 
köket, valahányszor szabadon imádhatták iIstenöket , lélekben és 
igazságban". 

De ez csak a felsőbbrendű, a köznapiságon felül álló és lélek 
szerint élő hivő privilegiuma. Aki a sokaságot akarja fölébreszteni 
és fölemelni, annak olyan eszközökhöz is folyamodnia kell, melyek 
,e világból valók". Alulról, a napi élet, a közszükséglet, a szokás 
köréből kell ható eszközöket keresnie. 

Az első keresztényeknek az áldozati bárány helyett a szent 
vendégség eledelét és italát kellett magukkal vinni. Nem volt elég- 
séges az imádkozás, sem az ,írás" olvasása. 

Jézus nagyon óvatos volt, nehogy eltörölje a szokás szente- 
sítette közéleti fogásokat, melyek hozzá tartoznak nemcsak a tör- 
vényszerinti élethez, hanem a hithez is. A hit üdvösséget igér s 
akár hisz a sedduceus a földöntuli életben, akár nem, de követőjét 
csak az elégíti ki, ami holnapra is biztosít valamit. Aki, vagy ami, 

megvédi a gonosz, a sátán, az ördög s annak számtalan fajzati 
ellen, az számíthat tőle áldozatot, engedelmességet, tiszteletet s 
végül hitet. 

A legtisztább istenhit is körül van véve a testi emberhez tar- 
tozó vonatkozásokkal. Érthető, hogy Jézus mindig olyan esetben 
gerjedt haragra, — amit én szent haragnak minősítek, — midőn 
azt tapasztalta, hogy a szentet az ebek elébe dobják. 

Később a reformátort is az gerjesztette haragra, ha az égit, 
az istenit a földivel látta fölcserélve. A lényeget a formával. Dávid 
Ferencet csak az értheti meg s hasonlóan az unitáriust is, aki el- 
méjében tartja, hogy ő a szentet, az istenit, a ,nem e világból 
valót" kereste s ezt akarta kincsévé tenni , a szegény- gazdagoknak". 

Ezt fejezi ki midőn így szól : 

, Az Isten templomának épülésére egyszerüen és röviden akar- 
tuk megmutatni, miképen a pokolbeli ördög az antikrisztus által 
meghomályosította az Istennek igaz tudományát és lassan-lassan 
miképpen vett erőt és felépítést". 

, Hálát adunk Istennek, ki minket naponként az emberi véle- 
kedésektől megszabadít és az ő fiának, a Krisztusnak országába 
beviszen". 

, A mi lelkiismeretünk bizonysága vigasztal minket, hogy a 
mi ellenségeink önmagokban megszégyenülnek, holott nem Isten- 
nek igéivel, hanem szidalommal vetélkednek velünk s oly dolgokat 
hintegetnek felőlünk, miket még álmunkban sem láttunk, nemhogy 
tanítottunk volna". 

, Noha nekünk is (mostan) sok bosszúságot és szidalmat kell 
elszenvednünk, de mindazáltal nem hagy e nyavalyában a mi 
Istenünk, hanem megszabadít az Antikrisztus lelki rabságától". 

Bizonyos, hogy Dávid és utódai a tiszta igazságot akarták 
napfényre hozni a hitben, a tudásban és a cselekvésben. 

Ha visszaesések, ha szélsőségbe átcsapások, ha visszatérések, 
ha ellankadások mutatkoznak e hosszú pályán, rendesen arra vezet- 
hetők vissza, hogy a lélek szabad szárnyalása mindig meg volt 
kötve, vagy természetes és rendes útjáról le volt zökkentve. 

Mégis s talán éppen ezért érdemes tanulmányozni. Nem a 
vak véletlen játéka, ha a hit olykor kitör saját lelkéből s ha élet- 
hez nem juthat, választja a halált vagy az ennek megfelelő lemon- 
dást, kétségbeesést, nembánomságot. Nem csodálhatjuk a katólikus 

és református fejedelemség alatt élő unitáriust, kinek egyik felől 
új meg új szabadságot igér a törvény, de másfelől védelmet nyujt 
azoknak, akik saját hitének tételeit béklyóvá kovácsolják a törvé- 
. nyes védelem örve alatt. 

Az önkénnyel alkalmazott hatalom megfosztja Dávid Feren- 
cet attól, hogy népéhez kimenvén, tanítsa őket, sőt még saját kolozs- 
vári szószékét is elzárja előle. Biztosítni igéri hitének fő tételeit 
Istenről, Krisztusról és a Szentlélekről, de ugyanazt felhasználja a 
tovább haladás meg:kadályozására. Gátat állít elébe és megtiltja, 
hogy ezek szerint imádhassa Istenét, és magyarázhassa Jézusnak, 
a Krisztusnak tanítását. 

Akinek némi rosszindulat, vagy felületes elgondolás vezeti 
itélkezését, hibának és kárhozatosnak minősíti, ha az igaz unitárius 
hitét lelkiismerete szent sugallatával tápiálja és a betű rabigájától 
szabadulni igyekszik. 

Minkét szomorú elgondolásra indit, de a bölcs belátás mindig 
észre veszi, hogy az a végére mehetetlen önvédelem, melyet az 
unitárius 360 esztendő alatt kiizzadt, tevőleges építő erőképpen 
alkalmazva dicsőséget szerzett volna nemcsak egy kis nemzetnek, 
hanem az emberiségnek is. , 

Igy kényszerül rejtekhelyet keresni a hit s így kényszerül 
"idétlen, erőltetett, beteges formákat találni ki az élniakarás ösztöne. 

Ez annál megokoltabb, mivel az erdélyi törvények kifejezetten 
fölhatalmazzák a négy recepta religio tagjait ,a reformálásra". Az 
ekklésia direktiokban és ritusokban (pedig) reformálniok vagy va- 
riálniok az ekklésiáknak eleitől fogva szabados volt, mely keresz- 
tényi szabadság ezután is el nem rekesztetik és tiltatik, de úgy, 
mint más keresztény országokban s ez miénkben is éltenek és élnek 
mostan is ; tudniilik, hogy in minoribus és amelyek csak az egyházi 
rendeket illetik, maguk az egyházi rendeket is concludálhatnak és con- 
stitu jokat csinálhatnak, de azokat is közönséges, generális gyüléseken. 

,in externis retibus, directionegue eclesiastica lehessen 
a reformatio vagy variatio (semmiben meg nem illetvén a hitnek 
és vallásnak fundamentumában és articulusaiban való dolgokat). - 

Minden. törvény jósága és értéke az alkalmazástól és a vég- 
rehajtástól függ. Az erdélyi törvényekben bőven van olyan pont, 
mondat vagy szó, amelyet lehetett az unitáriusok ellen fölhasználni. 

Hogy milyen volt a XVII-ik száz első felében a szándék, azt 

lehet jónak mondani, de az alkalmazás egészen rosszra változtatta. 
Mert nem az unitárius vallás védelme, erősítése, hatalomba segí- 
tése volt a főcél, hanem gyengítése. 

Dávid Ferenc elítéltetése még olyan közeli dolog volt, hogy 


azzal nemcsak fenyegetni lehetett, de egyben alapot is találni benne — 


hasonló elbánásra. Lám, Básta idejében könnyen lehetett végezni 
30—40 kiváló unitáriussal politikai okból, mert Székely Mózes feje- 
delem hivei voltak. Azután is el lehetett bánni az unitáriusokkal, 
mert a szombatosság nincs törvénnyel védve, az unitáriusok a szom- 
batosokkal egyenlők, ,ha az Ur Jézus Krisztust nem invocalják, 
nem adorálják, mint Istent". 

Az invokálás, segítségül hivás és adorálás liturgiális kérdése 
mellett meg kell állnunk, mert az unitárius hitéletnek ez a köve- 
telés s egyben törvényes intézkedés ártott legtöbbet. E miatt itélték 
el Dávid Ferencet, ezt erőszakolták az unitáriusra meg-meg ujuló 
fogásokkal. 

Az unitárius a szentírásra és az apostoli hitformára épitette 
hitét és vallását. Hitének tárgya, alfája és omegája Isten s ebben 
egyezett nemcsak az ó- és újtestamentum tanításával, hanem az 
egész keresztény hit alapjával is, mert minden credo és minden 
tan az Istent vallja mindenekben mindennek. Eltérés csak azzal 
kezdődik, hogy Isten, mint Atya, istenségéből, világot teremtő, meg- 
tartó és igazgató erejéből és hatalmából mennyit bocsátott át a 
Fiunak, Jézus Krisztusnak. A további, hogy Jézus mennyiben Krisz- 
tus, tehát Messiás, mennyiben imádandó, tehát a világteremtésétől 


kezdve meglevő Isten, másodrendű kérdés s ezen nem változtat az 


sem, hogy a hitviták nagy tömege azt állította előtérbe s ezzel ke- 
serítette meg a hívő és göndolko.ó nagy lelkek életét. 

A reformáció korszaka úgy indult meg, hogy a Krisztus-isten- 
sége és az ezzel együtt álló vagy eső háromságtant alapjában meg- 


törte, mert a reformot tápláló biblia ugyis, mint isteni kijelentés: 


tudományos és kritikai szemlélet tárgya lett. Az egyedül hiteles 


latin szöveg helyébe állitotta Erasmus a görögöt s ez lényegesen 
külömbözött a latin (Vulgata) szövegtől. Ebből készült a német és 


több más forditás. Legfeltünőbb volt a János levele 5-ik része 7-ik 
versének kihagyása: ,mert hárman vannak, akik bizonyságot tesz- 
nek a mennyben, az Atya, az ige és a szentlélek és ez a három egy". 

Erasmus azzal igazolta a kihagyást, hogy a legrégibb kéz- 

iratokból hiányzott. ,Ez a szöveg nem volt meg sem a görögöknél, 
sem a latinoknál. Az ilyen eljárás nemhogy erősítené, sőt compro- 
: mittálja a hitet. Sokkal jobb arra irányitnunk kegyes tanulmányain- 
kat, hogy Istenhez hasonlók lenni igyekezzünk, ahelyett, hogy in- 
discret vitatkozást folytassunk olyan szándékkal, hogy a Fiu miben kü- 
lömbözik az Atyától s a Szentlélek miben külömbözik a más kettőtől". 

Nemcsak Erasmus s a :sweiziak, hanem az erdélyiek s Dávid 
Ferenc is felhasználták ezt a kéznél fekvő és döntő bizonyítékot 
hitök megerősítésére. 

A trinitárizmus akkor is állandó veszedelemben forgott, mikor 
a hitjavitók az apostoli hitre támaszkodtak, mert a biblia tanítását 
Istenről, Jézusról és a Szentlélekről egybefoglalva tovább adják. 
Az apostoli hitforma (credo) még a legmesterkéltebb és kibővitett 
formában sem beszél Jézus Krisztus vagy a szentlélek istenségéről, 
annál kevésbbé háromszemélyü egy Istenről. Dávid Ferenc a cre- 
dot azért helyezte a szentírás mellé, mert apostoli eredetünek tar- 
totta. Hogy ő is túlment rajta, midőn Krisztust Isten jelzővel is 
megkülömböztette, a bibliához ragaszkodásnak szolgai példáját adta, 
mert a tekintély korában tekintélyre kellett támaszkodni s a szent- 
irásnál nagyobbat és teljesebbet nem találhatott, akkor, mikor min- 
den erővel a földi, a csinált, az emberek által mesterségesen for- 
mált tekintélyek ellen folyt a reformáció egész harca. 

Mégis átlátták, hogy tekintélyre van szü ség a tekintéllyel 
szemben. Istenben találják meg a legfőbbet, a mindenekben mindent. 

Csak a lelki életet élő, az extasisban mozgó ember hiszi el, 
hogy ő Isten közelében van és az ő szent akaratát teljesiti. Innen 
származik az az erős individualizmus, amely túl emeli őt a testi 
léttel együtt járó akadályokon és szenvedéseken. 

A reformot akarók és a reformot vivők között gyakran abból 
származik ellentét, hogy valakinek a  temperamentuma  mérsé- 
kelt-e vagy nem. A protestáns reformátorok a túlzásba átcsapás- 
tól féltöokben megkötik saját kezöket. 

Mérhetetlen sok bajt és keserüséget szült a Blandrata és Dá- 
vid közötti ellentét nemcsak e két nagy férfiu között, hanem a 
későbbi unitáriusok: között is, mert mindig voltak haladni kivánók 
és voltak tartózkodók. A napi helyzet az utóbbiakat, a későbbi jövő 
az előbbieket igazolta. Ilyenek nélkül az emberiség haladása soha 
sem valósult volna meg. 

A külső egyház mindig conservativnak, maradinak látszik, 
pedig egyes híveinek tekintélyes száma haladásra vágyik és azért 
harcol. 

Az a visszapillantás, melyben az unitárius hitnek a szertar- 
tásokban megnyilvánulását fogjuk feltárni, élénken igazolja a hit- 
eszmének a hitformákkal való örökös harcát. Mi nagy örömmel 
foglalkozunk velök, mert minden változata élet jele és a külső kör- 
nyezet mutatója. De egyben föltárja a néplélek szerepét is. Mutatja 
a kölcsönös hatást. Mutatja különösen azt is, hogy népünk meny- 
nyire konzervátiv. 

Bármennyire igyekeztünk kideritni az eltéréseket, fölfedni a 
vidéki és a helyenkénti sajátosságokat, még mindig lehet és van 
is több jellegzetes szokás és eljárás, mert népünk szeret alkalmaz- 
kodni a szomszédokhoz, szereti a mutatós, ceremóniás fogásokat. 
Ennek kiváló bizonysága volt régebben a korondi, most a homo- 
ródi búcsu. Egyik sem volt több egy kedves társas kirándulásnál, 
mulatozásnál és egy egy jó szónoki beszéd meghallgatásánál, de 
mert mások búcsura jártak, ők is rendeztek , unitárius búcsut". 

Ehez hasonló az ó-év elbúcsuztatása s az újév köszöntése. 
A karácsonyi bethlehemesdi és a husvéti öntözés. Mindeniknek 
ősrégi forrása van s minthogy a nép maga rendezi, ragaszkodik 
hozzá s örömét leli benne, nem törődve a gyakori káros túlzások- 
kal. A lakodalmakkal kapcsolatban olyan gyakorlatok voltak s 
néha most is mutatkoznak, melyek a népnek sok örömet és jó 
időtöltést szereztek. Itt mutatkozott népünknek költői és szónoki 
tehetsége, mert az ünnepélyen kezdetétől végéig számtalan alkal- 
mat kaptak verses és más felköszöntésre. 

A hagyományok és misztikus ősszokások leküzdése sok mun- 
kát okozott és erős szabályok alkalmazására kényszerítette egy- 
házunkat. 

A hittani és dogmai fogalmak és rendszerek hullámzásának 
és kifejlődésének fölötte érdekes kérdései kivül esnek jelen célunk 
keretén. Ezzel amúgy is gyakran foglalkoztak iróink. De mégis 
mindig észlelni fogjuk milyen messze haladtak a külső formák le- 
győzésében, a lélek szerinti tiszta és benső hit megélésében. A pro- 
testáns reformáció. puritánizmusa rengeteg sok külső jelét törölte 
el az elődök hitének. A művészet alkotásai mellett, a mechanikus, 
de kegyes hit, egyszerű, gyakran primitiv táplálói mellett eltüntek 

a teremtő génius alkotásai is. A papi osztály és egyháza elleni 
féktelen indulat semmit sem tartott soknak, csakhogy szabadul- 
hasson attól, aki elzárta előle az Istenéhez vezető egyenes útat. 
Az istenimádás, sőt az egyszerű imádkozás is közbenjárók segít- 
ségéhez volt szoktatva. A bűnös lélek a félelem sötét árnyaítól 
körülvéve, nem mert közeledni a világosság szent atyjához. Akit 
bátorsága vagy bűntudata elragad, hogy szegény szíve olajas kor- 
sójából megmossa a mester lábát, botránkozást okoz a közbenjárásra 
jogosult fölkent személy előtt és kárhozat útjára tévelyedettnek mi- 
nősíti. Aggódva kéri a zsoltár énekessével: ,ne vess el engem a 
te orcád elől és a te szent lelkedet ne vedd el én tőlem". S csak 
akkor kezd ébredezni bátorsága, midőn a kezébe adott szent könyv- 
ből olvassa : , Islen előtt kedves áldozat a töredelmes lélek. A töre- 
delmes és bűnbánó szívet, óh Isten, nem veted te meg" (Zs. 52. 19). 
" Az újraszületésért epedő lélek a multtól menekülni s a jövő- 
ben reménykedni óhajt. Az egyéni meggyőződésen alapuló hit arra 
serkenti a kegyes keresztényt, hogy Istenben bizzék szüntelen. 
Minél távolabb van a füstölgő áldozattól, annál közelebb Istenhez. 
Az úr házát keresi, mert ott közelebb érezi magát Istenéhez. , A lélek 
a lélekkel, a szellem a szellemmel" egyenes összeköttetésben van, 
ezt Dávid Ferenc így fejezi ki hatalmas kötet prédikációja elején : 
. ,az egész derék szentírás azt adja előnkbe, hogy azért az Anti- 
krisztusoknak bélyegét a háromságistent homlokunkról Jevehetnők 
és hit által egyenest az Atya Istenhez mehetnénk e prédikációknak 
kinyomtatásának munkáját és gondját reám akartam venni". 

Az unitárius kultusznak bevallott és gyakorolt feladata épp 
az volt, hogy a hívőt Istennek lélekben és igazságban megisme- 
réséhez juttassa. A földöntuli, az örökélet boldogsága érdekelte, de 
nem izgatta, mert azt tanulta, hogy amilyen érdemeket szerez éle- 
tében a földön, olyan jutalmat nyer Istentől a mennyben. 

Isten, mint szerető édesatya, egyben a kegyelem és meg- 
bocsátás Istene is. 

Bízni kellett az isteni kegyelemben is, mert Isten kegyes 
türelme, elnéző és megbocsátó atyai jósága nélkül nem : következik 
be az a boldogság, melyet a tiszta szívüek látnak meg. Ott marad 
mindig egy sürű fátyol a cselekedet elkövetése után s nem láthatja 
az atyai kéz helybenhagyó intését: ,jól van jó és hű szolgám". 

Az unitárius hívő boldogságához tartozott az istenházának 

gyakorlása, a szentjegyekkel élés, a mindennapi imádkozás s ezek 
mellett a szentkönyv olvasása. De ezeken kívül, sőt ezek felett, az 
istenháza védelme annyira hozzatartozott élete boldogságához, hogy . 
semmi áldozatot nem tartott soknak, 

Számos hős hitvédőt termelt a XVII-ik és XVIII-ik évszáz. 
Legendás bátor asszonyok szembeszállnak a templomot elfoglalni 
készülő csuhás barátokkal Sinfalva és Kövend községekben stb. 
Háromszék népe között még ma is élnek néhányan az erdélyi feje- 
delemség korából olyan családok, akik a hajdau unitárius Uzon 
unitárius maradékai. j 

A XX-ik évszáz sem egészen nélkülőzi a hősöket termelő, 
bár másfajta hitvédőket. Most az iskolára s a gyermekvilágra van 
szánva a hódítás politikai fegyvere. Ez a tövises virágokban gaz- Í 
dag mező még jórészt föltáratlan. A közelebbi időszak uri káritts 
papjai monografiákba foglalták és a központi levéltárba küldötték 
az összeállított adatokat. De bármily dicséretes is némelyek búzgó 
fáradozása, a régi mult s különösen a XVI. és XVII-ik évszázak 
egyházközségi és hitélete annyira ismeretlen, hogy legtöbbjének 
még papjai névsorát sem lehet összeállítni, annál kevésbbé a pát- 
ronus, meg a közönség áldozatos munkáját a templom, iskola, a. 
parochia és más ingatlan és ingó értékek körül. A klenodiumok . 
beszédes nyelve néhol segítségre jő, de a kultuszhoz tartozó régi 
. emlékek közül pár harangon kívül, bár csak egy-egy régi metszetű . 
ajtó, ajtófél maradott volna meg mindenütt. Kézíratos énekesköny- 
veket több helyen találunk s a régi mesterek búzgóságát szivesen 
emlegetjük főleg, ha az iniciálék diszítésével érdemet szereztek rá. 
Sajnos, hogy éneklő állványt, teljes épségben csak egy vagy két. 
. egyházközségben őriznek. A Teol. Akadémia egy csonka példányt . 
őriz, de a könyvtartó hiányzik róla. Az úrasztalok között nagyon . 
régi csak kevés van. Az úrasztal, szószék, papiszék, takarói nagy 
részét megemésztette az idő. Kolozsvári egyházközségünk sokat el- 
adott volt a mostani templom építésekor, mert szüksége volt pénzre. 
Ma mégis igen gazdagnak mondható, mert a Dávid Ferenc korától 
mostanig szünetlenül kapott kegyes adományokat. ; 


Dr. Boros György, 


; Albert Dénes. ; 


Kilencvenhat éves korában húnyt el csendesen. A gazdasági 
pályán müködött egész életén keresztűl s talán innen magyarázható 
testi és lelki frissesége, amelyet életének csaknem a végéig meg- 
örzött. 

Szántott, vetett és aratott s aratásának gyümölcséből nemcsak 
magát elégítette ki, hanem másokat is, az özvegyeket, az árvákat 
és nélkülözőket, a rokonokat, jóbarátokat és az anyaszentegyházat, 
amelynek, mint jószágai igazgatója, hosszas ideig példátlan becsü- 
letes és hívséges szolgája volt. A kötelesség teljesítés mintaképe. 

Egy régi nemzedék tipikus megtestesítője, akinek egész élete 
és minden érzése összeforrott unitáriusságával, akinek szeme fellán- 
golt és hangja erőteljesebbé lett mindig, ha alkalom adódott, 
hogy hite és egyháza mellett bizonyságot tehessen. Ezt a bizony- 
ságot nemcsak szóval és munkával, hanem jó cselekedettel is tette. 

Mintaszerű házasságban élt ezelőtt 6 évvel elhunyt áldott 
lelkű nejével, Szigethy Cs. Bertával, több, mint 50 éven keresztül. 
Gyermekük nem volt, de szeretetük, jóságuk és önfeláldozó, segítő 
kezük kiterjedt a rokonok és jóbarátok gyermekseregére s minden- 
kire, aki barátságukat kereste. Vendégszerető és bőkezű házuk nyitva 
állott minden jó ember számára s nemzedékek beszélhetnének arról 
a sok jótéteményről, amelyben tőlük részesültek. Temetése január 
28-án volt Kolozsvárt. Legyen álldott emlékezete. 

Varga Béla, 


Hiszek a gyermekben. 


Az emberi nyelvnek nincs egyetlen szava, mely olyan sokat 
jelentene, mint e rövid szó: bölcső. 

A primitiv képzelet egy örökké mozgó kis alkotmánnyá ácsolta 
össze, de folytonos mozgása nyugalmat jelent, mert benne a pihe- 
nés. Pihen a benne ringó csöppnyi kis jószág és megpihen az 
anya, ki feléje hajlik. De e megpihenés minden drága perce új 
álmokat ébreszt az anyai szívben, mert a bölcső beteljesülés és újra- 
kezdés, cél és nekiindulás, jutalom és igéret, véges voltunk egyet- 
len vigasza, mert a végtelenség megérzését hozza. 

Ösztönös áhitattal állunk meg minden bölcső előtt, mert min- 
den újszülött testet öltött reménység és mi anyák mind, kivétel 
nélkül szentül hisszük, hogy a mi gyermekünk csak jóra és szépre 
született, boldog lesz és mindenkit csak boldoggá fog tenni! Oh, 
ha mindaz valóra válna, amit mi anyák kisdedeink bölcsőinél 
vágyva óhajtunk! Mentől több szomoruság jutott nekünk osztály- 
részül, annál derüsebbé képzeljük élete folyását, mentől kegyetle- 
nebbűl bánt velünk az élet, annál égőbb epekedéssel reméljük, hogy 
az isteni kegyelem rátekint ártatlan magzatunkra és ösztönösen bízó 
hittel Aiszünk a gyermekben ie 

:k :k 

Min7en helyes alapon álló női szervezkedés megszervezett 
anyaiság és így minden népjóléti munkát vállaló nőegyesület első 
gondja és legszentebb feladata: a gyermekek gyámolítása. 

Ennen Key hivatott tollából származik a , társadalmi anyaság" 
fogalma. És valamint minden egyes anya, ugy a , társadalmi anya- 
ság" jegyében összefogó nők is, kiket vajmi gyakran súlyos fel- 
adatok elé állít szociális lelkiismeretük sugallatára vállalt munkájuk, 
boldog megpihenés perceit élvezik, valahányszor egészséges kisde- 
dek bölcsői felé hajolhatnak. 

Hiszek a gyermekben. 


Aki társadalomvédő munkát teljesít sokszor tapasztal hálátlan- 
ságot, még többször meg nem értést, sok anyagi gorddal és ezer 
akadállyal kell lépten-nyomon megküzdenie, de mindezt feledteti 
egy-egy szépen fejlődő ártatlan csöppség mosolygása. Bölcsők felé 
hajolva mindig új remény kel szivünkben és ujult erővel dolgo- 
zunk tovább, mert öntudatos bízó hittel hiszünk a gyermekekben ! 

A jelenlegi nyomasztó gazdasági válság idejében, inkább mint 
valaha, kötelességünk megvédeni a sors kegyetlen megpróbáltatá- 
saitól nyomoruságba jutott anyák gyámoltalan kisdedeit. 

Az Unitárius Nők Szövetsége februári kötőkéjén, melyet első- 
sorban első elnöknője, elhunyt nagyasszonyunk, Ferencz Józsefné 
emlékének szentel, bemutatja elkészült gyermekkelengyéit. 

Régi vágyunk válik valóra, midőn vándorkosarainkat segít- 
ségre szoruló unitárius anyáknak, úgy Kolozsvárt, mint lehetőleg 
vidéken is — kiosszuk, hogy kisdedeiket egészséges, helyes módon 
tudják felnevelni. Ha egyik gyermek kinőtt a pólyából, úgy vándo- 
rol a kosár tovább, más újszülött javát szolgálni, így minden kosár 
évente két anyának nyújt segítséget. 

Él bennünk a remény, hogy mindazon unitárius anyák, kiket 
így különösen gondjainkba veszünk, ép testben ép lelkű gyermeke- 
ket nevelnek egyházunk javára, kiknek bölcsői felé hajolva gyönyö- 
rűséggel telik meg a lelkünk, új remény kel szivünkben és újult 
erővel folytatjuk munkánkat, mert örök, bízó hittel hiszünk a gyer- 
mekeinkben ! 

Kovács Lajos : Ébresztgetés. Hiterősítő Tanítások. El- 
mélkedések. Tárgul-Sácuesc—Kézdivásárhely. 188 1. Ára 100 lei. j 
Tiszta jövedelme a brassói unitárius templomépítés céljaira szolgál. 
Az Unitárius Irodalmi Társaság szakkönyvtára 2. sz. -képpen 
jelent meg Kovács Lajos brassói lelkésznek a fenti címen 32 egy-. 
házi beszéde és 3 értekezése. Tulajdonképpen mindenik D ESZÉN 
egy-egy hitvallás. Hitvallás az írónak törhetetlen unitárius hitéről 
és magyar fajához való tántoríthatlan ragaszkodásáról. Lelke e két 
gondolathoz van forrva s akármerre indul, akármilyen vizeken evez. 
. csolnakja, mégis csak e két biztosnak érzett kikötőbe tér vissza. 
Ez az oka annak, hogy soha sem bolyong céltalanul, nem téved 
idegen területekre, hanem öntudatosan halad a tisztán látott cél 
felé, a legjobb és leghelyesebb útakon. Ezért nincsenek e dolgo-. 
zatokban szertelenségek, szélsőséges kilengések, hanem mindenütt . 
a tiszta belátás és a józan meggyőzés útjain vezeti olvasóit és . 
hallgatóit. Emelkedett hitbeli és erkölcsi felfogása megóvja a po- 
rias hétköznapiságtól s egy tisztább és jobb világ prófétájává avatja. 
Mintha nem is a szűkebb értelemben vett nyájhoz szólanának ezek 
a beszédek, hanem a pásztoroknak mutatnák az útat, hogy mijező 
mezőkön kell legeltetni a nyájat. Nem arra törekszik, hogy az ér-. 
zelmeket és szenvedélyeket felkorbácsolja, hanem az értelem ha 
kus igazságaival mutatja meg a célhoz vezető útakat. Valóban uni- 
tárius és magyar beszédek. l 
Az egyes beszédek előtt az alapige nem jelige csupán, ha- 
nem forrás, melyből az élet vize csörgedez; fundamentum, . ame- 
lyen a templom fölépül. Tárgyát mindig biztos fölénnyel kezeli s I 
így azt a bizalmat ébreszti a hallgatóban, hogy nyugodtan követ- ; 
heti az eltévelyedés minden veszélye nélkül. Soha sem indul el 

addig, amig nem látja a célt, ahová eljutni akar. Nem csak öntu- 
datos unitárius, de öntudatos szónok is. De nem mesterkélt szó- 
noki fogásokkal, hanem a szeretet és bizalom erejével hat. Olya- 
nok az egyes beszédek, mint a csöndes nyári eső, amely áthatja 
a szikkadt földet s megmozgatja az alvó csirákat. Valóban ,éb- 
resztgetések", Vajha ébresztőleg hatnának a szunnyadó lelkekre, az 
elfásult szivekre. Vajha sikerülne a közöny tétlenségéből, a hitet- 
lenség sötétségéből, az erkölcstelenség posványából fölrázni s az 
idők jeleit megértetve, lelkes és öntudatos keresztényi munkára 
serkenteni mindeneket. Mi nem teszünk ez úttal külömbséget az 
. egyes beszédek között. Mindenik a maga helyén szép és értékes 
dolgozat. Mindenik irányt mutat, célt jelöl s felsorakoztatja a cél- 
hoz vezető eszközöket. Érdemesek arra, hogy pásztoraink és hi- 
veink között visszhangot keltsenek. Irályuk tiszta, világos, magya- 
ros és gördülékeny. Példát mutat arra, hogy idegen szavak nél- 
kül is kifejezhetjük gondolatainkat. A jótékony cél érdekében is 
ajánljuk olvasóinknak. V. A. 

Az Erdélyi Unitárius Vallásközönség Igazgatási Rend- 
szere, Írta Bölöni Mikó Lőrinc jogtanár. Kéziratként sokszorosit- 
tatta és előszóval ellátta: Dr. Tóth György a magy. kir. kuria bírája. 
Budapest 1931. 

Dr. Tóth György afia, aki már eddig is maradandó érdeme- 
ket szerzett az unitárius egyház törvényeinek III. kötetben megjelent 
gyüjteményes kiadásával s a törvényekhez fűzött értékes történelmi 
és kritikai megjegyzéseivel, ujabban a Mikó-féle egyházjogot adta 
ki igen szép és könnyen kezelhető formában sokszorositva. Ez a 
munka még ma is, nem csupán jogtörténeti szempontból, de az 
unitárius egyházjog tekintetében is nélkülözhetetlen forrásmunka. 
Az eddigi kéziratban közkézen forgott példányok sok íráshibával 
vannak tarkitva, amelyek sok félreértésre adhatnak alkalmat. Már 
ezért is megbecsülhetetlen szolgálatot tett a kiadó afia, hogy fejlett 
jogérzékével és alapos tudásával az eredeti szöveget helyreállította 
s előszavában megfelelő történelmi világitásba helyezte. A terjedel- 
mes mű ára 200 lei. 

Báró Bánffy Jánosné, Wesselényi Józéfa Bárónő Em- 
lékírata 1848—49-i éleményeiről. Kiadja a Losonczi Báró Bánffy 
család. Sajtó alá rendezte és életrajzot írt hozzá Kelemen Lajos. 
Cluj-Kolozsvár, Minerva. 1931. 8-ad rét, 82 lap. . 

A Losonczi Báró Bánffy család a magyar emlékírat-irodalmat 
egy igen értékes és közvetlen emlékírattal gazdagította, amely élénk 
világot vet irója lelkülete mellett a körülötte történt eseményekre. 
Ezért mint történelmi forrás-anyag is kiváló figyelmet érdemel. 
Olyan gazdag és nemes érzésvilág, olyan változatos események tarka 
képe tárul elénk az emlékíratból, hogy olvasása valósággal lebi- 
lincsel s. hatása alól alig tudunk szabadulni. Hálásak vagyunk a 
Bánffy családnak a kiadására hozott áldozatért, annál is inkább, 
mert az 1848—49. évi eseményekről ez az egyetlen magyar női 
emlékírat. De méltó elismerés illeti Kelemen Lajost is, aki széles 
látókörű tudásával és e nemben páratlan szakavatottságával egy 
igen értékes életrajzot írt elébe s találó megjegyzésekkel, magyará- 
zatokkal és felvilágositásokkal kisérte. Közölve van benne az em- 
lékírat-író Bárónő arcképe és térkép azokról a helységekről és vá- 
rosokról, amelyek az emlékíratban előfordulnak. 

Előfizetési felhivás. Weress Béla petrozsényi lelkész , [Ime 
az ember!" cimen egy 10—11 ivre terjedő prédikációs kötetre 
hirdet előfizetést. Weress Béla ifjú papi nemzedékünknek az a 
tagja, akiben a mély vallásos érzés tisztult filozófiai gondolkodás- 
sal, az öntudatos magyar szellem nemesen hevülő ideálizmussal, 
az evangeliumhoz való ragaszkodás szárnyaló szabadelvüséggel 
párosul. Hisszük, hogy egyéniségének a bélyegét rányomta ki- 
adandó beszédeire és imádságaira is. Ezért előfizetési felhivását 
olvasóink szives figyelmébe ajánljuk. Előfizetési ára 90 lei. A tiszta 
jövedelmet egyházközsége felsegitésére kivánja forditani. A mű 
márc. elején fog megjelenni. ; 

A kolozsvári Unitárius Kollégium értesitője az 1930— 
31. iskolai évről. Közli Gálffy Zsigmond igazgató. Kolozsvár, 
1932. Minerva. 53 I. 

Az értesítőt az elhunyt Dr. Váradi Aurélról és a nyugalomba — 
vonult A/idegh Mihályról markáns vonásokban irott jellemzés ve- 
zeti be, mely után Gálffy igazgató tömören s a mai nehéz gazda- 
sági viszonyokhoz alkalmazott rövidséggel sorolja fel az iskolai év 
nevezetesebb eseményeit a főgimnáziumról és a vele kapcsolatos 
elemi iskoláról. Nincsen benne fölösleges szószaporitás, de mégis 
áttekinthető képet nyujt az év eseményeiről román és magyar 
nyelven, 

Olvasóinkhoz és előfizetőinkhez. A , Ker. Magvető" 64-ik 
évfolyamába lép. Pályafutásában sok szép sikert ért el és sok ál- 
dást árasztott egyházi életünkben. Az eddigi köteteiben felhalmo- 
zott szellemi javaink, lelki értékeink olyan kincseink, amelyeket 
senki és semmi el nem vehet tőlünk, sőt az idők multával mind 
becsesebbekké válnak. De nemes munkájában nehéz akadályokkal 
is találkozott. Ezeket az akadályokat az unitárius hitbuzgóságnak 
és áldozatkészségnek sikerült mindannyiszor legyőznie és lehetővé 
tennie azt, hogy szellemi javainkat tovább gyüjtögesse, hitünk igaz- 
ságait ápolja és mélyitse, egyházi és iskolai ügyünket szolgálja, 
multunk drága kincseit felszínre hozza és porladó őseinket halot- 
taiból föltámassza. Most ismét nehéz idők küszöbére érkeztünk. Az 
általános világválság minket is sodrába ragadott. Aggódva nézünk 
a bizonytalan jövő elébe. Soha sem volt nagyobb szükségünk, hogy 
még a hamu alatt levő parazsat is megbolygassuk s a multat is. 
segítségül hivjuk jelenünk megmentésére és jövendőnk biztositá- 
sára. Ebben a munkában kiván segitő jobbot nyujtani a mi folyó- 
íratunk, amely ezen kivül ma azt a missziót is végzi, hogy össze- 
kötő kapocs legyen a világ unitáriussai között. Egy szóval úgy 
érezzük, hogy a , Keresztény Magvető"-re szükségünk van, hogy 
fenntartása legalább az eddigi keretek között, egyetemes egyházi 
érdek. 

Mégis, mintha a nyomasztó gazdasági válság csüggesztőleg 
hatna a lelkekre. Olyan emberek állanak ki a barázdából — hála 
Istennek kevesen — akiknek elől kellene járniok a hitben, a biza- 
lomban, az áldozatban és a munkában. A szerkesztőség és körü- 
lötte csoportosuló írói gárda készséggel ajánlja fel a maga szolgá- 
latait, minden díj nélkül a további magvetés munkájához, anélkül, 

hogy ezért aratásra számitana; de ugyanakkor kéri és elvárja, BE 
az előfizetők sorai ne ritkuljanak, hanem erős akarattal és kitartás- l 
sal legyenek segitségünkre a krizis átélésében. Abban a remény- 
ben hogy hátrálékos előfizetőink hátrálékaikat kiegyenlitik, tekintet- 
tel a minden oldalon visszafejlesztett jövedelmi forrásokra, az U. 
I. T. választmánya az előfizetési dijat 1932 január 1-től leszállította 
s azt Romániában évi 200 leiben állapította meg, ami bármilyen. 
részletekben is fizethető. Ellenben Magyarországon továbbra is adi 
eddigi 10 pengő előfizetési díjat tartotta fenn. . Folyóíratunk  azon- 
ban, amíg lehet, az eddigi alakban és terjedelemben jelenik meg. 
A szerkesztőség. 
Egyházi gyüléseink. A mult év dec. 12. és 13.-án folytak 
le a Főtanáccsal kapcsolatosan az egyetemes lelkészköri, az U. I. 
T. és a D. F. E. közgyűlései. A közgyűlések külső képén is lát- 
ható volt a mai nehéz gazdasági helyzet, amennyiben a mult évek- 
hez mérten kevesen voltak jelen; de lefolyásukban is a kétség és 
bizonytalanság köde borongott a lelkeken. Talán ennek tulajdonit; 
ható, hogy ritkán tudtunk egyetemes szempontokra fölemelkedni. 
Különösen ránehezedett a lelkekre az, hogy az államsegélyt a kor- 
mány annyira leszállította, hogy az lelkészeink, tanáraink, tanitóink 
és más tisztviselőink megélhetését lehetetlenné teszi s ez által több 
százados intézményeink fennállását veszélyezteti. Ilyen viszonyok 
között csakugyan nem kellene megengednünk, hogy azt keressük 
egymásban," ami elválaszt, hanem egy akarattal és közös erővel 
a mi közös anyánk védelmére és támogatására kellene sietnünk. 
Hiszen mi mindnyájan unitáriusok vagyunk s mindnyájan ugyan- 
azon cél felé kell törekednünk. Mi bizunk a mi jó Istenünkben, hogy 
megfogja mutatni nekünk az unitárius egységre vezető útat, amelyen 
egymást megértve és megbecsülve testvérekként együtt haladhatunk. 
Uj isk. felügyelő-gondnokok. A mult évi E. Főtanács a 
kolozsvári kollégiumunkhoz :a dr. Váradi Aurél elhalálozása folytán 
két új f. ü. gondnokot választott a dr. Gál Kelemen és dr. Gyergyai 
Árpád személyében. Igy ez idő szerint a kollégiumnak három f. ü. 
gondnoka van. Ez utóbbi választást sem kell megokolnunk, mert 
Gál Kelemennek az intézetben eltöltött 40 éves tanári és igazgatói 
multja; Gyergyai Árpádnak Európaszerte ismert tudományos hír- 
neve csak dicsőségére szolgálhat ősi kollégiumunknak. Mi, amidőn 
tiszteletbeli állásukban szeretettel üdvözöljük az új f. ü. gondno- 

kokat, kérjük a jó Istent, hogy adjon nekik erőt és kitartást, hogy 
a mai megpróbáltatások között is biztosan és sikerrel irányíthassák 
a hullámokkal küzködő hajót s azt nyugodtabb vizekre átvezethessék. 

A lelkészgyerekek jövőjéért. Kapi Béla dr. magyarországi 
dunántuli evangélikus püspök nemrég mozgalmat indított egyház- 
kerületének lelkészei között, hogy azok egymást segítve tegyék le- 
hetővé a házonkívül taníttatott lelkészgyermekek nevelését. A lelkészek 
el is határozták, hogy önkéntes megadóztatással, évente huszonnégy- 
ötven pengős adományt fizetnek be erre a célra s az így begyülő 
összeget azután azok között a dunántuli evangélikus lelkészek kö- 
zött osztják fel, akik gyermekeiket házon kívül taníttatják és a 
segélyezésre jelentkeznek. A főiskolába járó gyermekek után, még 
egyszer akkora lesz a segély, mint a középiskolás gyermek után. 

Az Unitárius Irodalmi Társaság közgyűlése. Dec. 12-én 
tartotta meg 1931. évi közgyűlését az Unitárius Irodalmi Társaság. 
A közgyülést dr. Ferenczy Géza főgondnok elnöki szavai vezették 
be, melyekkel a mai sulyos helyzetben is reménykedést hintett a 
szivekbe. Ezután az évi beszámolók következtek. Elsőnek S. Nagy 
László főtitkár ismertette a mult év eseményeit s részletes beszá- 
molóban mutatott rá azokra az értékekre, amik a mult év kedve- 
zőtlen viszonyai között is gyarapitották szellemi életünket. Utána 
Vári Albert a , Keresztény Magvető" helyzetét ismertette. Csökkenő 
előfizetések dacára is hiven és öntudatos unitárius készséggel vé- 
gezte munkáját folyóiratunk a mult évben, illő volna, ha ezt a 
munkát a maga jelentősége szerint tudnák mérlegelni, hogy a folyóirat 
végezhesse hivatását. Köszönetet mondva hűséges munkatársainak, 
a közgyülés úgy határozott, hogy az 1932. évi előfizetések árának meg- 
állapítását s az ezzel kapcsolatos további teendőket az elnökség 
hatáskörébe utalja. Hadházy Sándor a pénztári jelentést és költség- 
vetést terjesztette elő. A jelentéseket a közgyülés általános elisme- 
réssel fogadta s előterjesztőiknek egyenként is köszönetet szavazott 
önzetlen és lelkiismeretes munkájukért. Ezután a mult évi pályázat 
eredményének kihirdetésére került a sor. Három pályamunka érke- 
zett be. Egy történelmi novella , 1567. Erdély aranykora" cimmel, 
egy lirai vers , Hitünk" cimmel, egy elbeszélő költemény ,, Templom- 
védés" cimmel. Márkos Albert és Pálffi Márton birálatai szerint a 
két első pályamunka egyáltalán nem felel meg egy ilyen pályázat 
nivójának, míg a , Templomvédés" cimű költemény, ha nem is az 

egész jutalomra, de szorgalomdijra érdemes. A birálatok alapján a 
választmány a , Templomvédés" cimű munkát 500 lej szorgalom- 
dijban részesiti. A mű szerzője, amint az a jeligés levél felbontása 
után kitünt: Vári Domokos. A közgyülés a pályázatról szóló jelen-. 
tést tudomásul vette, egyben a jövő évi pályázatok kiirásával az. 
elnökséget bizta meg. Az új választások során fő itkár javaslatára. 
a közgyülés egyhanguan választmányi tagjai sorába iktatta dr./ 
Gyergyai Árpád egyet. rk. tanárt, a kiváló orvos-tudóst, míg rende 
tagjai közé beválasztotta Deák Ferenc és dr. Ferenczy Sándor taná- 
rokat. Az inditványok során a közgyülés a következő határozatokat 
hozta: 1. Felkéri az elnökséget, hogy inditsa meg a tudományo 
szakelőadásokat, a társaság tagjait pedig kéri, hogy minél nagyobb 
számban vegyenek részt ezeken az előadásokon legujabb munkái 
bemutatásával. Kímondja a közgyülés, hogy ezentul a főtanácso 
alkalmával ünnepi diszgyülést is fog tartani s már most megbizza 
az elnökséget, hogy a jövőben tegyen meg minden erre vonatkoz 
lépést. Kelemen Lajosnak a választmány elé terjesztett indit ányára 
elhatározták, hogy megkeressük a többi irodalmi és tudományo 
egyesületet, alakulatot s közös akcióra fogjuk felkérni abban a 
irányban, hogy a belépő dijak nélkül rendezett előadások után n 
kelljen külön adókat fizetni még akkor se, ha esetleg egy-két zene. 
szám szerepel azon. Nem zárhatjuk le a közgyülés beszámolóját 
anélkül, hogy meg ne emlékeznénk a közgyülés tagjainak arról 
spontán megnyilatkozásáról, amellyel dr. Gál Kelement, a társaság 
alelnökét nyugalomba vonulása alkalmából részesítette. Az elnöki 
meleg szavak s az őszinte lelkesedés a tagok osztatlan szeretetét 
fejezte ki Gál Kelemennel szemben. A közgyülést megelőzően 11-én 
d. u. ugyancsak dr. Ferenczy Géza elnöklete alatt választmányi ülés volt, 
melyen a közgyűlés tárgysorozatának előkészítését tárgyalták meg. 
Gyászhír. Csókfalvi Raffaj Zsigmond nyug. unitárius lelkész 
életének 77-ik évében hosszas szenvedés után f, é. február 14-én. 
Kolozsvárt meghalt. A verespataki unitárius egyházközségnek 44. 
évig volt lelkipásztora. A körülötte levő szép természet és a biblia. 
volt az, amiből lelke táplálkozott s amelyeknek bőséges tanulságaival 
táplálta kicsiny gyülekezetét. Egészséges testében vidám és kedve 
humorra hajló lélek lakozott. Nyugalomba vonulásának rövid idejét 
Kolozsvárt András testvérénél töltötte, ahol meleg otthont és gon 
dos ápolást talált. Testvérein kívül a verespataki egyházközség őrzi 
emlékét. Nyugalma legyen csendes. ; 


A szerkesztésért felelős : VÁRI ALBERT. 

